qundao/data-zh-poetry huggingface dataset:
杂三言访道经
作者：江淹
朝代：南北朝

百学兮异文。锦派兮绮分。珍君之言兮皦无际。悦子之道兮逈不羣。澹深韵于白水。俨高意于浮云。轨贤豪于后学。轶望识于前文。兹道兮可传。可传兮皓然。挟兹心兮赴绝国。怀此书兮坐空山。空山隐辚兮穷翠崿。水散漫兮涵素壑。海外阴兮气昙昙。江上月兮光灼灼。东南出兮是一山。西北来兮乃双鹤。池中莲兮十色红。窗前树兮万叶落。四壁深兮乃深㵳。左右虚兮如寂寞。寂寞兮山室。德经兮道𧙍。荡魂兮刷气。掩忧兮静疾。信若人兮先觉。聊与子兮如一。
杂体诗三十首 其一 古离别
作者：江淹
朝代：南北朝
体裁：诗

远与君别者，乃至雁门关。黄云蔽千里，游子何时还。送君如昨日，檐前露已团。不惜蕙草晚，所悲道里寒。君在天一涯，妾身长别离。愿一见颜色，不异琼树枝。菟丝及水萍，所寄终不移。
杂体诗三十首 其七 王侍中粲怀德
作者：江淹
朝代：南北朝

伊昔值世乱，秣马辞帝京。既伤蔓草别，方知杕杜情。崤函荡丘墟，冀阙缅纵横。倚棹泛泾渭，日暮山河清。蟋蟀依素野，严风吹枯茎。鹳鹢在幽草，客子泪己零。去乡三十载，幸遭天下平。贤主降嘉赏，金貂服玄缨。侍宴出河曲，飞盖游邺城。朝露竟几何，忽如水上萍。君子笃恩义，柯叶终不倾。福履既所绥，千载垂令名。
杂体诗三十首 其三 班婕妤咏扇
作者：江淹
朝代：南北朝

纨扇如团月，出自机中素。画作秦王女，乘鸾向烟雾。彩色世所重，虽新不代故。窃愁凉风至，吹我玉阶树。君子恩未毕，零落在中路。
杂体诗三十首 其三十 休上人怨别
作者：江淹
朝代：南北朝

西北秋风至，楚客心悠哉。日暮碧云合，佳人殊未来。露彩方泛艳，月华始徘徊。宝书为君掩，瑶琴讵能开。相思巫山渚，怅望阳云台。膏炉绝沈燎，绮席生浮埃。桂水日千里，因之平生怀。
杂体诗三十首 其九 阮步兵籍咏怀
作者：江淹
朝代：南北朝

青鸟海上游，鸴斯蒿下飞。浮沈不相宜，羽翼各有归。飘飘可终年，沆瀁安是非。朝云乘变化，光耀世所希。精卫衔木石，谁能测幽微。
杂体诗三十首 其二 李都尉陵从军
作者：江淹
朝代：南北朝

樽酒送征人，踟蹰在亲宴。日暮浮云滋，握手泪如霰。悠悠清水川，嘉鲂得所荐。而我在万里，结友不相见。袖中有短书，愿寄双飞燕。
杂体诗三十首 其二十 殷东阳仲文兴瞩
作者：江淹
朝代：南北朝

晨游任所萃，悠悠蕴真趣。云天亦辽亮，时与赏心遇。青松挺秀萼，蕙色出乔树。极眺清波深，缅映石壁素。莹情无馀滓，拂衣释尘务。求仁既自我，玄风岂外慕。直置忘所宰，萧散得遗虑。
杂体诗三十首 其二十一 谢仆射混游览
作者：江淹
朝代：南北朝

信矣劳物化，忧襟未能整。薄言遵郊衢，总辔出台省。凄凄节序高，寥寥心悟永。时菊耀岩阿，云霞冠秋岭。眷然惜良辰，徘徊践落景。卷舒虽万绪，动复归有静。曾是迫桑榆，岁暮从所秉。舟壑不可攀，忘怀寄匠郢。
杂体诗三十首 其二十七 袁太尉淑从驾
作者：江淹
朝代：南北朝

宫庙礼哀敬，枌邑道严玄。恭洁由明祀，肃驾在祈年。诏徒登季月，戒凤藻行川。云旆象汉徙，宸网拟星悬。朱棹丽寒渚，金鍐映秋山。羽卫蔼流景，彩吹震沈渊。辨诗测京国，履籍鉴都廛。氓谣响玉律，邑颂被丹弦。文轸薄桂海，声教烛冰天。和惠颁上笏，恩渥浃下筵。幸侍观洛后，岂慕巡河前。服义方无沫，展歌殊未宣。
杂体诗三十首 其二十三 谢临川灵运游山
作者：江淹
朝代：南北朝

江海经邅回，山峤备盈缺。灵境信淹留，赏心非徒设。平明登云峰，杳与庐霍绝。碧障长周流，金潭恒澄彻。洞林带晨霞，石壁映初晰。乳窦既滴沥，丹井复寥泬。岩崿转奇秀，崟岑还相蔽。赤玉隐瑶溪，云锦被沙汭。夜闻猩猩啼，朝见鼯鼠逝。南中气候暖，朱华凌白雪。幸游建德乡，观奇经禹穴。身名竟谁辨，图史终磨灭。且泛桂水潮，映月游海澨。摄生贵处顺，将为智者说。
杂体诗三十首 其二十九 鲍参军昭戎行
作者：江淹
朝代：南北朝

豪士枉尺璧，宵人重恩光。徇义非为利，执羁轻去乡。孟冬郊祀月，杀气起严霜。戎马粟不暖，军士冰为浆。晨上城皋坂，碛砾皆羊肠。寒阴笼白日，大谷晦苍苍。息徒税征驾，倚剑临八荒。鹪鹏不能飞，玄武伏川梁。铩翮由时至，感物聊自伤。竖儒守一经，未足识行藏。
杂体诗三十首 其二十五 谢法曹惠连赠别
作者：江淹
朝代：南北朝
体裁：古风

昨发赤亭渚，今宿浦阳汭。方作云峰异，岂伊千里别。芳尘未歇席，零泪犹在袂。停舻望极浦，弭棹阻风雪。风雪既经时，夜永起怀思。汎滥北湖游，苕亭南楼期。点翰咏新赏，开帙莹所疑。摘芳爱气馥，拾蕊怜色滋。色滋畏沃若，人事亦销铄。子衿怨勿往，谷风诮轻薄。共秉延州信，无惭仲路诺。灵芝望三秀，孤筠情所托。所托已殷勤，祗足搅怀人。今行嶀嵊外，衔思至海滨。觌子杳未僝，款睇在何辰。杂佩虽可赠，疏华竟无陈。无陈心悁劳，旅人岂游遨。幸及风雪霁，青春满江皋。解缆候前侣，还望方郁陶。烟景若离远，末响寄琼瑶。
杂体诗三十首 其二十五 谢法曹惠连赠别
作者：江淹
朝代：南北朝

昨发赤亭渚，今宿浦阳汭。方作云峰异，岂伊千里别。芳尘未歇席，零泪犹在袂。停舻望极浦，弭棹阻风雪。风雪既经时，夜永起怀思。汛滥北湖游，苕亭南楼期。点翰咏新赏，开帙莹所疑。摘芳爱气馥，拾蕊怜色滋。色滋畏沃若，人事亦销铄。子衿怨勿往，谷风诮轻薄。共秉延州信，无惭仲路诺。灵芝望三秀，孤筠情所托。所托已殷勤，祗足搅怀人。今行嶀嵊外，衔思至海滨。觌子杳未僝，款睇在何辰。杂佩虽可赠，疏华竟无陈。无陈心悁劳，旅人岂游遨。幸及风雪霁，青春满江皋。解缆候前侣，还望方郁陶。烟景若离远，末响寄琼瑶。
杂体诗三十首 其二十八 谢光禄庄郊游
作者：江淹
朝代：南北朝

肃舲出郊际，徙乐逗江阴。翠山方蔼蔼，青浦正沈沈。凉叶照沙屿，秋荣冒水浔。风散松架险，云郁石道深。静默镜绵野，四睇乱层岑。气清知雁引，露华识猿音。云装信解黻，烟驾可辞金。始整丹泉术，终觌紫芳心。行光自容裔，无使弱思侵。
杂体诗三十首 其二十六 王徵君微养疾
作者：江淹
朝代：南北朝
体裁：古风

窈蔼潇湘空，翠涧澹无滋。寂历百草晦，欻吸鹍鸡悲。清阴往来远，月华散前墀。炼药瞩虚幌，汎瑟卧遥帷。水碧验未黩，金膏灵讵缁。北渚有帝子，荡漾不可期。怅然山中暮，怀疴属此诗。
杂体诗三十首 其二十六 王徵君微养疾
作者：江淹
朝代：南北朝

窈蔼潇湘空，翠涧澹无滋。寂历百草晦，欻吸鹍鸡悲。清阴往来远，月华散前墀。炼药瞩虚幌，汛瑟卧遥帷。水碧验未黩，金膏灵讵缁。北渚有帝子，荡漾不可期。怅然山中暮，怀疴属此诗。
杂体诗三十首 其二十四 颜特进延之侍宴
作者：江淹
朝代：南北朝

太微凝帝宇，瑶光正神县。揆日粲书史，相都丽闻见。列汉构仙宫，开天制宝殿。桂栋留夏飙，兰橑停冬霰。青林结冥濛，丹巘被葱茜。山云备卿霭，池卉具灵变。重阳集清氛，下辇降玄宴。骛望分环队，矖旷尽都甸。气生川岳阴，烟灭淮海见。中坐溢朱组，步檐簉琼弁。礼登伫睿情，乐阕延皇眄。测恩跻逾逸，沿牒懵浮贱。承荣重兼金，巡华过盈瑱。敢饰舆人咏，方惭渌水荐。
杂体诗三十首 其五 陈思王曹植赠友
作者：江淹
朝代：南北朝

君王礼英贤，不吝千金璧。双阙指驰道，朱宫罗第宅。从容冰井台，清池映华薄。凉风荡芳气，碧树先秋落。朝与佳人期，日夕望青阁。褰裳摘明珠，徙倚拾蕙若。眷我二三子，辞义丽金雘。延陵轻宝剑，季布重然诺。处富不忘贫，有道在葵藿。
杂体诗三十首 其八 嵇中散康言志
作者：江淹
朝代：南北朝

曰余不师训，潜志去世尘。远想出宏域，高步超常伦。灵凤振羽仪，戢景西海滨。朝食琅玕实，夕饮玉池津。处顺故无累，养德乃入神。旷哉宇宙惠，云罗更四陈。哲人贵识义，大雅明庇身。庄生悟无为，老氏守其真。天下皆得一，名实久相宾。咸池飨爰居，钟鼓或愁辛。柳惠善直道，孙登庶知人。写怀良未远，感赠以书绅。
杂体诗三十首 其六 刘文学桢感怀
作者：江淹
朝代：南北朝

苍苍山中桂，团团霜露色。霜露一何紧，桂枝生自直。橘柚在南国，因君为羽翼。谬蒙圣主私，托身文墨职。丹彩既已过，敢不自雕饰。华月照芳池，列坐金殿侧。微臣固受赐，鸿恩良未测。
杂体诗三十首 其十 张司空华离情
作者：江淹
朝代：南北朝

秋月映帘栊，悬光入丹墀。佳人抚鸣琴，清夜守空帷。兰径少行迹，玉台生网丝。庭树发红彩，闺草含碧滋。延伫整绫绮，万里赠所思。愿垂湛露惠，信我皎日期。
杂体诗三十首 其十一 潘黄门岳述哀
作者：江淹
朝代：南北朝

青春速天机，素秋驰白日。美人归重泉，凄怆无终毕。殡宫已肃清，松柏转萧瑟。俯仰未能弭，寻念非但一。抚衿悼寂寞，恍然若有失。明月入绮窗，仿佛想蕙质。销忧非萱草，永怀寄梦寐。梦寐复冥冥，何由觌尔形。我惭北海术，尔无帝女灵。驾言出远山，徘徊泣松铭。雨绝无还云，华落岂留英。日月方代序，寝兴何时平。
杂体诗三十首 其十七 郭弘农璞游仙
作者：江淹
朝代：南北朝

崦山多灵草，海滨饶奇石。偃蹇寻青云，隐沦驻精魄。道人读丹经，方士炼玉液。朱霞入窗牖，曜灵照空隙。傲睨摘木芝，陵波采水碧。眇然万里游，矫掌望烟客。永得安期术，岂愁濛汜迫。
杂体诗三十首 其十三 左记室思咏史
作者：江淹
朝代：南北朝

韩公沦卖药，梅生隐市门。百年信荏苒，何为苦心魂。当学卫霍将，建功在河源。圭组贤君眄，青紫明主恩。终军才始达，贾谊位方尊。金张服貂冕，许史乘华轩。王侯贵片议，公卿重一言。太平多欢娱，飞盖东都门。顾念张仲蔚，蓬蒿满中园。
杂体诗三十首 其十九 许徵君询自叙
作者：江淹
朝代：南北朝

张子暗内机，单生蔽外象。一时排冥筌，冷然空中赏。遣此弱丧情，资神任独往。采药白云隈，聊以肆所养。丹葩曜芳蕤，绿竹阴间敞。苕苕寄意胜，不觉凌虚上。曲棂激鲜飙，石室有幽响。去矣从所欲，得失非外奖。至哉操斤客，重明固已朗。五难既洒落，超迹绝尘网。
杂体诗三十首 其十二 陆平原机羁宦
作者：江淹
朝代：南北朝

储后降嘉命，恩纪被微身。明发眷桑梓，永叹怀密亲。流念辞南澨，衔怨别西津。驱马遵淮泗，旦夕见梁陈。服义追上列，矫迹厕宫臣。朱黻咸髦士，长缨皆俊民。契阔承华内，绸缪逾岁年。日暮聊总驾，逍遥观洛川。殂殁多拱木，宿草凌寒烟。游子易感慨，踯躅还自怜。愿言寄三鸟，离思非徒然。
杂体诗三十首 其十五 刘太尉琨伤乱
作者：江淹
朝代：南北朝

皇晋遘阳九，天下横氛雾。秦赵值薄蚀，幽并逢虎据。伊余荷宠灵，感激徇驰骛。虽无六奇术，冀与张韩遇。宁戚扣角歌，桓公遭乃举。荀息冒崄难，实以忠贞故。空令日月逝，愧无古人度。饮马出城濠，北望沙漠路。千里何萧条，白日隐寒树。投袂既愤懑，抚枕怀百虑。功名惜未立，玄发已改素。时哉苟有会，治乱惟冥数。
杂体诗三十首 其十八 孙廷尉绰杂述
作者：江淹
朝代：南北朝

太素既已分，吹万著形兆。寂动苟有源，因谓殇子夭。道丧涉千载，津梁谁能了。思乘扶摇翰，卓然凌风矫。静观尺棰义，理足未尝少。囧囧秋月明，凭轩咏尧老。浪迹无蚩妍，然后君子道。领略归一致，南山有绮皓。交臂久变化，传火乃薪草。亹亹玄思清，胸中去机巧。物我俱忘怀，可以狎鸥鸟。
杂体诗三十首 其十六 卢郎中谌感交
作者：江淹
朝代：南北朝

大厦须异材，廊庙非庸器。英俊著世功，多士济斯位。眷顾成绸缪，乃与时髦匹。姻媾久不亏，契阔岂但一。逢厄既已同，处危非所恤。常慕先达概，观古论得失。马服为赵将，疆场得清谧。信陵佩魏印，秦兵不敢出。慨无握中策，徒惭素丝质。羁旅去旧京，感遇逾琴瑟。自顾非杞梓，勉力在无逸。更以畏友朋，滥吹乖名实。
杂体诗三十首 其十四 张黄门协苦雨
作者：江淹
朝代：南北朝

丹霞蔽阳景，绿泉涌阴渚。水鹳巢层甍，山云润柱础。有弇兴春节，愁霖贯秋序。燮燮凉叶夺，戾戾飔风举。高谈玩四时，索居慕俦侣。青苕日夜黄，芳蕤成宿楚。岁暮百虑交，无以慰延伫。
杂体诗三十首 其四 魏文帝曹丕游宴
作者：江淹
朝代：南北朝

置酒坐飞阁，逍遥临华池。神飙自远至，左右芙蓉披。绿竹夹清水，秋兰被幽崖。月出照园中，冠佩相追随。客从南楚来，为我吹参差。渊鱼犹伏浦，听者未云罢。高文一何绮，小儒安足为。肃肃广殿阴，雀声愁北林。众宾还城邑，何用慰我心。
杂体诗休上人怨别
作者：江淹
朝代：南北朝

西北秋风至。楚客心悠哉。日暮碧云合。佳人殊未来。露彩方泛艳。月华始徘徊。宝书为君掩。瑶棽讵能开。相思巫山渚。怅望阳云台。膏炉绝沉燎。绮席生浮埃。桂水日千里。因心平生怀。
杂体诗刘文学桢感怀
作者：江淹
朝代：南北朝

苍苍山中桂。团团霜露色。霜露一何紧。桂枝生自直。橘柚在南国。因君为羽翼。谬蒙圣主私。托身文墨职。丹彩既已过。敢不自雕饰。华月照芳池。列坐金殿侧。微臣固受赐。鸿恩良未测。
杂体诗卢郎中谌感交
作者：江淹
朝代：南北朝

大厦须异材。廊庙非庸器。英俊着世功。多士济斯位。眷顾成绸缪。乃与时髦匹。姻媾久不亏。契阔岂但一。逢厄既已同。处危非所恤。常慕先达槩。观古论得失。马服为赵将。疆场得清谧。信陵佩魏印。秦兵不敢出。慨无握中策。徒惭素丝质。羇旅去旧京。感遇踰琴瑟。自顾非杞梓。勉力在无逸。更以畏友册。滥吹乖名实。
杂体诗古离别
作者：江淹
朝代：南北朝

小序夫楚谣汉风。既非一骨。魏制晋造。固亦二体。譬犹蓝朱成彩。杂错之变无穷。宫角为音。靡曼之态不极。故蛾眉讵同貌。而俱动于魄。芳草宁共气。而皆悦于魂。不期然欤。至于世之诸贤。各滞所迷。莫不论甘而忌辛。好丹而非素。岂所谓通方广恕。好远兼爱者哉。乃及公干、仲宣之论。家有曲直。安仁、士衡之评。人立矫抗。况复殊于此者乎。又贵远贱近。人之常情。重耳轻目。俗之恒蔽。是以邯郸托曲于李奇。士季假论于嗣宗。此其效也。然五言之兴。谅非敻古。但关西邺下。既已罕同。河外江南。颇为异法。故玄黄经纬之辨。金碧浮沉之殊。仆以为亦各具美兼善而已。今作三十首诗。斅其文体。虽不足品藻渊流。庶亦无乖商搉云尔。远与君别者。乃至雁门关。黄云蔽千里。游子何时还。送君如昨日。檐前露已团。不惜蕙草晚。所悲道里寒。君在天一涯。妾身长别离。愿一见颜色。不及其琼树枝。菟丝及水萍。所寄终不移。
杂体诗孙廷尉绰杂述
作者：江淹
朝代：南北朝

太素既已分。吹万着形兆。寂动茍有源。因谓殇子夭。道丧涉千载。津梁谁能了。思乘扶接受翰。卓然凌风矫。静观尺棰义。理足未尝少。冏冏秋月明。凭轩咏尧老。浪迹无蚩妍。然后君子道。领略归一致。南山有绮皓。交臂久变化。传火乃薪草。亹亹玄思清。胸中去机巧。物我俱忘怀。可以狎鸥鸟。
杂体诗嵇中散康言志
作者：江淹
朝代：南北朝

曰余不师训。潜志去世尘。远想出宏域。高步超常伦。灵凤振羽仪。戢景西海滨。朝食琅玕实。夕饮玉池津。处顺故无累。养德乃入神。旷哉宇宙惠。云罗更四陈。哲人贵识义。大雅明庇身。庄生悟无为。孙登庶知人。写怀良未远。感赠以书绅。
杂体诗左记室思咏史
作者：江淹
朝代：南北朝

韩公沦卖药。梅生隐市门。百年信荏苒。何为苦心魂。当学卫霍将。建功在河源。珪组贤君眄。青紫明主恩。终军才始达。贾谊位方尊。金张服貂冕。许史乘华轩。王侯贵片议。公卿重一言。太平多欢娱。飞盖东都门。顾念张仲蔚。蓬蒿满中园。
杂体诗张司空华离情
作者：江淹
朝代：南北朝

秋月映帘栊。悬光入丹墀。佳人抚鸣琴。清夜守空帷。兰径少行迹。玉台生网丝。庭树发红彩。闺草含碧滋。延伫整绫绮。万里赠所思。愿垂湛露惠。信我皎日期。
杂体诗张黄门协苦雨
作者：江淹
朝代：南北朝

丹霞蔽阳景。绿泉涌阴渚。水鹳巢层甍。山云润柱础。有弇兴春节。愁霖贯秋序。燮燮凉叶夺。戾戾飔风举。高谈翫四时。索居慕俦侣。青苕日夜黄。芳蕤成宿楚。岁暮百虑交。无以慰延伫。
杂体诗李都尉陵从军
作者：江淹
朝代：南北朝

樽酒送征人。踟蹰在亲神女。日暮浮云滋。握手泪如霰。悠悠清水川。嘉鲂得所荐。而我在万里。结友不相见。袖中有短书。愿寄双飞燕。
杂体诗殷东阳仲文兴瞩
作者：江淹
朝代：南北朝

晨游任所萃。悠悠藴真趣。云天亦辽亮。时与赏心遇。青松挺秀萼。惠色出乔树。极眺清波深。缅映石壁素。莹情无余滓。拂衣释尘务。求仁既自我。玄风岂外慕。直置忘所宰。萧散得遗虑。
杂体诗潘黄门岳述哀
作者：江淹
朝代：南北朝

青春速天机。素秋驰白日。美人归重泉。凄怆无终毕。殡宫已肃清。松柏转萧瑟。俯仰未能弭。寻念非但一。抚衿悼寂寞。恍然若有失。明月入绮窗。髣髴想蕙质。销忧非萱草。永怀寄梦寐。梦寐复冥冥。何由觌尔形。我惭北海术。尔无帝女灵。驾言出远山。徘徊泣松铭。雨绝无还云。华落岂留英。日月方代序。寝兴何时平。
杂体诗王侍中粲怀德
作者：江淹
朝代：南北朝

伊昔值世乱。秣马辞帝京。既伤蔓草别。方知枤杜情。崤函荡丘墟。冀阙缅纵横。倚棹泛泾渭。日暮山河清。蟋蟀依素野。严风吹枯茎。鹳鹢在幽草。客子泪子零。去乡三十载。幸遭天下平。贤主降嘉赏。金貂服玄缨。侍宴出河曲。飞盖游邺城。朝露竟几何。忽如水上萍。君子笃恩义。柯叶终不倾。福履既所绥。千载垂令名。
杂体诗王征君微养疾
作者：江淹
朝代：南北朝

窈蔼潇湘空。翠涧澹无滋。寂历百草晦。歘吸鹍鸡悲。清阴往来远。月华散前墀。炼药瞩虚幌。汛瑟卧遥帷。水碧验未黩。金膏灵讵缁。北渚有帝子。荡瀁不可期。怅然山中暮。怀痾属此诗。
杂体诗班婕妤咏扇
作者：江淹
朝代：南北朝

纨扇如团月。出自机中素。画作秦王女。乘鸾向烟雾。彩色世所重。虽新不代故。窃愁凉风至。吹我玉阶树。君子恩未毕。零落在中路。
杂体诗袁太尉淑从驾
作者：江淹
朝代：南北朝

宫庙礼哀敬。枌邑道严玄。恭洁由明祀肃驾在祈年。诏徒登季月。戒凤藻行川。云斾象汉徙。宸网拟星悬。朱棹丽寒渚。金鑁映秋山。羽卫蔼流景。彩吹震沉渊。辨诗测京国。履籍鉴都鄽。氓谣响玉律。邑颂被丹弦。文轸薄桂海。声教烛冰天。和惠颁上笏。恩渥浃下筵。幸侍观洛后。岂慕巡河前。服义方无沬。展歌殊未宣。
杂体诗许征君询自叙
作者：江淹
朝代：南北朝

张子闇内机。单生蔽外象。一时排冥筌。冷然空中赏。遣此弱丧情。资神任独往。采药白云隈。聊以肆所养。丹葩曜芳蕤。绿竹阴闲敞。苕苕寄意胜。不觉凌虚上。曲棂激鲜飚。石室有幽响。去矣从所欲。得失非外奖。至哉操斤客。重明固已朗。五难既洒落。超迹绝尘网。
杂体诗谢临川灵运游山
作者：江淹
朝代：南北朝

江海经邅回。山峤备盈缺。灵境信淹留。赏心非徒设。平明登云峰。杳与庐霍绝。碧障长周流。金潭恒澄彻。洞林带晨霞。石壁映初晰。乳窦既滴沥。丹井复寥深。嵓崿转奇秀。崟岑还相蔽。赤玉隐瑶溪。云锦被沙汭。夜闻猩猩啼。朝见鼯鼯鼠逝。南中气候暖。朱华凌白雪。幸游建德乡观奇经禹穴。身名竟谁辨。国史终磨灭。且泛桂水潮。映月游海澨。摄生贵处顺。将为智者说。
杂体诗谢仆射混游览
作者：江淹
朝代：南北朝

信矣劳物化。忧襟未能整。薄言遵郊衢。总辔出台省。凄凄节序高。寥寥心悟永。时菊耀岩阿。云霞冠秋岭。眷然惜良辰。徘徊践落景。卷舒虽万绪。动复归有静。曾是迫桑榆。岁暮从所秉。舟壑不可攀。忘怀寄匠郢。
杂体诗谢光禄庄郊游
作者：江淹
朝代：南北朝

肃舲出郊际。徙乐逗江阴。翠山方蔼蔼。青浦正沉沉。凉叶照沙屿。秋荣冒水浔。风散松架险。云郁石道深。静默镜绵野。四睇乱层岑。气清知雁引。露华识猨首。云装信解黻。烟驾可辞金。始觌紫芳心。行光自容裔。无使弱思侵。
杂体诗谢法曹惠连赠别
作者：江淹
朝代：南北朝

昨发赤亭渚。今宿浦阳汭。方作云峯异。岂伊千里别。芳尘未歇席。零泪犹在袂。停舻望极浦。弭棹阻风雪。风雪既经时。夜永起怀旧上述。汛滥畏沃若。人事亦销铄。子衿怨勿往。谷风诮轻薄。共秉延州信。无惭仲路诺。灵芝望三秀。孤筠情所托。所托已殷勤。祗足搅怀人。今行嶀嵊外。行销上述至海滨。觌子杳未僝。欵睇在何辰。杂佩虽可赠。疏华谓无陈。无陈心悁劳。旅人岂游遨。幸及风雪霁。青春满江皋。解缆候前侣。还望方郁陶。烟景若离远。未响寄琼瑶。
杂体诗郭弘农璞游仙
作者：江淹
朝代：南北朝

崦山多灵草。海滨饶奇石。偃蹇寻青云。隐沦驻精魄。道人读丹经。方士炼玉液。朱霞入窗牖。曜灵照空隙。傲睨摘木芝。陵波采水碧。眇然万里游。矫掌望烟客。永得安期术。岂愁蒙汜迫。
杂体诗阮步兵籍咏怀
作者：江淹
朝代：南北朝

青鸟海上游。鷽斯蒿下飞。浮沉不相宜。羽翼各有归。飘飘可终年。沆瀁安是非。朝云乘变化。光耀世所希。精卫衔木石。谁能测幽微。
杂体诗陆平原机羇宦
作者：江淹
朝代：南北朝

储后降嘉命。恩纪被微身。明发眷桑梓。永叹怀密亲。流念辞南澨。衔怨别西津。驱马遵淮泗。旦夕见梁陈。服义追上列。矫迹厕宫臣。朱黻咸髦士。长缨皆俊民。契阔承华内。绸缪踰岁年。日暮聊总驾。逍遥观洛川。殂殁多拱木。宿草凌寒烟。游子易感慨。踯躅还自怜。愿言寄三鸟。离思非徒然。
杂体诗陈思王曹植赠友
作者：江淹
朝代：南北朝

君王礼英贤。不悋千金璧。双阙指驰道。朱宫罗第宅。从容冰井台。清池映华薄。凉风荡芳气。碧树先秋落。朝与佳人期。日夕望青阁。褰裳摘明珠。徙倚拾蕙若。眷我二三子。辞义丽金雘。延陵轻宝剑。季布重然诺。处富不忘贫。有道在葵藿。
杂体诗颜特进延之侍宴
作者：江淹
朝代：南北朝

太微凝帝宇。瑶光正神县。揆日粲书史。相都丽闻见。列汉构仙宫。开天制宝殿。桂栋留夏飚。兰橑停冬霰。青林结冥蒙。丹巘被葱蒨。山云备卿霭。池卉具灵变。重阳集清氛。下辇降玄宴。骛望分寰队。矖旷尽都甸。气生川岳阴。烟灭淮海见。中坐溢朱组。步櫩簉琼弁。礼登伫睿情。乐阕延皇眄。测恩跻踰逸。㳂牒懵浮贱。承荣重兼金。巡华过盈瑱。敢饰舆人咏。方惭渌水荐。
杂体诗魏文帝曹丕游宴
作者：江淹
朝代：南北朝

置酒坐飞阁。逍遥临华池。神飚自远至。左右芙蓉披。绿竹夹清水。秋兰被组崖。月出照园中。冠佩相追随。客从南楚来。为我吹参差。渊鱼犹伏浦。听者未云罢。高文一何绮。小儒安足为。肃肃广殿阴。雀声愁北林。众宾还城邑。何用慰我心。
杂体诗鲍参军昭戎行
作者：江淹
朝代：南北朝

豪士枉尺璧。宵人重恩光。狥义非为利。执羁轻去乡。孟冬郊祀月。杀气起严霜。戎马粟不暖。军士冰为浆。晨上城皋坂。碛砾皆羊肠。寒阴笼白日。大谷晦苍苍。息徒税征驾。倚剑临八荒。鹪鹏不能飞。玄武伏川梁。铩翮由时至。感物聊自伤。竖儒守一经。未足识行藏。
歌
作者：江淹
朝代：南北朝

曲台歌未徙。黄壤哭已亲。玉玦归无色。罗衣会生尘。骄才雄力君何怨。徒念薄命之苦辛。
歌
作者：江淹
朝代：南北朝

美人不见紫锦衾。黄泉应至何所禁。
歌
作者：江淹
朝代：南北朝

芳洲之草行欲暮。桂水之波不可渡。绝世独立兮报君子之一顾。
歌
作者：江淹
朝代：南北朝

芳洲之草行谷暮。桂水之波不可渡。绝世独立兮报君子之一顾。
步桐台诗
作者：江淹
朝代：南北朝

客子畏霜雪。忧至竟悠哉。绮帷生网罗。宝刀积尘埃。思君出汉北。鞍马登楚台。岁彩合云光。平原秋色来。寂听积空意。凝望信长怀。蕙芬自有美。光景讵徘徊。山中忽缓驾。暮雪将盈阶。
步桐台诗
作者：江淹
朝代：南北朝

客子畏霜雪，忧至竟悠哉。绮帷生网罗，宝刀积尘埃。思君出汉北，鞍马登楚台。岁彩合云光，平原秋色来。寂听积空意，凝望信长怀。蕙芬自有美，光景讵徘徊。山中忽缓驾，暮雪将盈阶。
池上酬刘记室诗
作者：江淹
朝代：南北朝

戚戚忧可结。结忧视春暮。紫荷渐曲池。泉兰覆径路。葱蒨亘华堂。葐蒀杂绮树。为此久伫立。容易光阴度。水馆次文羽。山叶下暝露。怀赏入旧襟。悦物览新赋。惜我无雕文。报章惭复素。
池上酬刘记室诗
作者：江淹
朝代：南北朝

戚戚忧可结，结忧视春暮。紫荷渐曲池，皋兰覆径路。葱茜亘华堂，葐蒀杂绮树。为此久伫立，容易光阴度。水馆次文羽，山叶下暝露。怀赏入旧襟，悦物览新赋。惜我无雕文，报章惭复素。
清思诗
作者：江淹
朝代：南北朝

师旷操雅操。
延子聆奇音。
玄鹤徒翔舞。
清角自浮沉。
明管东南逝。
精丝西北临。
白云瑶池曲。
止使泪淫淫。
清思诗
作者：江淹
朝代：南北朝

白露滋金瑟。
清风荡玉琴。
空闺饶远念。
虚堂生夜阴。
兹夕一何哀。
明月没西林。
世人重时暮。
道土情亦深。
愿乘青鸟翼。
径出玉山岑。
清思诗
作者：江淹
朝代：南北朝

秋夜紫兰生。
湛湛明月光。
偃蹇灵芝采。
容裔紫华堂。
林木不拂盖。
淇水宁渐裳。
倐忽南江阴。
照曜北海阳。
从此长往来。
万世无感伤。
清思诗
作者：江淹
朝代：南北朝

至德不可传。
灵龟不可侣。
草木还根带。
精灵归妙理。
我学杳冥道。
谁能测穷已。
须待九转成。
终会长沙市。
清思诗
作者：江淹
朝代：南北朝

赵后未至丽。阴妃非美极。情理傥可论。形有焉足识。帝女在河洲。晦映西海侧。阴阳无定光。杂错千万色。终岁如琼草。红华长翕赩。
清思诗五首
作者：江淹
朝代：南北朝

赵后未至丽，阴妃非美极。情理傥可论，形有焉足识。帝女在河洲，晦映西海侧。阴阳无定光，杂错千万色。终岁如琼草，红华长翕赩。师旷操雅操，延子聆奇音。玄鹤徒翔舞，清角自浮沉。明琯东南逝，精丝西北临。白云瑶池曲，止使泪淫淫。秋夜紫兰生，湛湛明月光。偃蹇灵芝采，容裔紫华堂。林木不拂盖，淇水宁渐裳。倏忽南江阴，照曜北海阳。从此长往来，万世无感伤。白露滋金瑟，清风荡玉琴。空闺饶远念，虚堂生夜阴。兹夕一何哀，明月没西林。世人重时暮，道士情亦深。愿乘青鸟翼，径出玉山岑。至德不可传，灵龟不可侣。草木还根蒂，精灵归妙理。我学杳冥道，谁能测穷已。须待九转成，终会长沙市。
清思诗五首·其一
作者：江淹
朝代：南北朝

赵后未至丽，阴妃非美极。情理傥可论，形有焉足识。帝女在河洲，晦映西海侧。阴阳无定光，杂错千万色。终岁如琼草，红华长翕赩。
清思诗五首·其三
作者：江淹
朝代：南北朝

秋夜紫兰生，湛湛明月光。偃蹇灵芝采，容裔紫华堂。林木不拂盖，淇水宁渐裳。倏忽南江阴，照曜北海阳。从此长往来，万世无感伤。
清思诗五首·其二
作者：江淹
朝代：南北朝

师旷操雅操，延子聆奇音。玄鹤徒翔舞，清角自浮沉。明琯东南逝，精丝西北临。白云瑶池曲，止使泪淫淫。
清思诗五首·其五
作者：江淹
朝代：南北朝

至德不可传，灵龟不可侣。草木还根蒂，精灵归妙理。我学杳冥道，谁能测穷已。须待九转成，终会长沙市。
清思诗五首·其四
作者：江淹
朝代：南北朝

白露滋金瑟，清风荡玉琴。空闺饶远念，虚堂生夜阴。兹夕一何哀，明月没西林。世人重时暮，道士情亦深。愿乘青鸟翼，径出玉山岑。
渡泉峤出诸山之顶
作者：江淹
朝代：南北朝

岑崟蔽日月，左右信艰哉。万壑共驰骛，百谷争往来。鹰隼既厉翼，蛟鱼亦曝腮。崩壁迭枕卧，崭石屡盘回。伏波未能凿，楼船不敢开。百年积流水，千岁生青苔。行行讵半景，余马以长怀。南方天炎火，魂兮可归来。
渡泉峤出诸山之顶诗
作者：江淹
朝代：南北朝

岑崟蔽日月。左右信艰哉。万壑共驰骛。百谷争往来。鹰隼既厉翼。蛟鱼亦曝鳃。崩壁迭枕卧。崭石屡盘回。伏波未能凿。楼船不敢开。百年积流水。千岁生青苔。行行讵半景。余马以长怀。南方天炎火。魂兮可归来。
渡西塞望江上诸山诗
作者：江淹
朝代：南北朝

南国多异山。杂树共冬荣。潺湲夕涧急。嘈嘈晨鹍鸣。石林上参错。流沫下纵横。松气鉴青蔼。霞光铄丹英。望古一凝思。留滞桂枝情。结友爱远岳。采药好长生。当畏佳人晚。秋兰伤紫堂。海外果可学。岁暮诵仙经。
渡西塞望江上诸山诗
作者：江淹
朝代：南北朝

南国多异山，杂树共冬荣。潺湲夕涧急，嘈嘈晨鹍鸣。石林上参错，流沫下纵横。松气鉴青蔼，霞光铄丹英。望古一凝思，留滞桂枝情。结友爱远岳，采药好长生。当畏佳人晚，秋兰伤紫茎。海外果可学，岁暮诵仙经。
游黄檗山
作者：江淹
朝代：南北朝

长望竟何极，闽云连越边。南州饶奇怪，赤县多灵仙。金峰各亏日，铜石共临天。阳岫照鸾采，阴溪喷龙泉。残杌千代木，廧崒万古烟。禽鸣丹壁上，猿啸青崖间。秦皇慕隐沦，汉武愿长年。皆负雄豪威，弃剑为名山。况我葵藿志，松木横眼前。所若同远好，临风载悠然。
游黄蘖山诗
作者：江淹
朝代：南北朝

长望竟何极，闽云连越边。南州饶奇怪，赤县多灵仙。金峰各亏日，铜石共临天。阳岫照鸾采，阴溪喷龙泉。残杌千代木，崷崒万古烟。禽鸣丹壁上，猿啸青崖间。秦皇慕隐沦，汉武愿长年。皆负雄豪威，弃剑为名山。况我葵藿志，松术横眼前。所若同远好，临风载悠然。
灯夜和殷长史诗
作者：江淹
朝代：南北朝

冬尽彩叶暮。金石亦怀伤。冰鳞不能起。水鸟望川梁。客子仿永夜。寂寞幽意长。卧歇丹丘采。坐失曾泉光。结眉惨成虑。销忧非羽觞。此心冀可缓。清芷在沅湘。
灯夜和殷长史诗
作者：江淹
朝代：南北朝

冬尽彩叶暮，金石亦怀伤。冰鳞不能起，水鸟望川梁。客子仿永夜，寂寞幽意长。卧歇丹丘采，坐失曾泉光。结眉惨成虑，销忧非羽觞。此心冀可缓，清芷在沅湘。
牲出入歌
作者：江淹
朝代：南北朝

祝详史具。礼备乐荐。有牲在陈。有鼓在县。腾烛象星。奔水类电。郊燎夙戒。駜彼乘駽。以伺质明。以伫神宴。
牲出入歌
作者：江淹
朝代：南北朝

祝详史具，礼备乐荐。有牲在陈，有鼓在县。腾烛象星，奔水类电。郊燎夙戒，駜彼乘駽。以伺质明，以伫神宴。
王太子
作者：江淹
朝代：南北朝
体裁：古风

子乔好轻举，不待鍊银丹。控鹤去窈窕，学凤对巑岏。山无一春草，谷有千年兰。云衣不踯躅，龙驾何时还。
秋夕纳凉奉和刑狱舅诗
作者：江淹
朝代：南北朝

萧条晚秋景。旻云承景斜。虚堂起青霭。崦嵫生暮霞。空居寂以欷。左右自幽歌。骑星谢屐尾。濯发惭阳阿。年歇玄圃璧。岁减天津泿。金箫哀夜长。瑶琴怨暮多。四时通信黯。春风日夜过。楚水徒有兰。忧至竟如何。
秋夕纳凉奉和刑狱舅诗
作者：江淹
朝代：南北朝

萧条晚秋景，旻云承景斜。虚堂起青霭，崦嵫生暮霞。空居寂以欷，左右自幽歌。骑星谢屐尾，濯发惭阳阿。年歇玄圃璧，岁减天津波。金箫哀夜长，瑶琴怨暮多。四时通信黯，春风日夜过。楚水徒有兰，忧至竟如何。
秋至怀归诗
作者：江淹
朝代：南北朝

帐然集汉北，还望岨山田。沄沄百重壑，参差万里山。楚关带秦陇，荆云冠吴烟。草色敛穷水，木叶变长川。秋至帝子降，客人伤婵娟。试访淮海使，归路成数千。蓬驱未止极，旌心徒自悬。若华想无慰，忧至定伤年。
秋至怀归诗
作者：江淹
朝代：南北朝

怅然集汉北，还望岨山田。沄沄百重壑，参差万里山。楚关带秦陇，荆云冠吴烟。草色敛穷水，木叶变长川。秋至帝子降，客人伤婵娟。试访淮海使，归路成数千。蓬驱未止极，旌心徒自悬。若华想无慰，忧至定伤年。
自乐昌郡溯流入郴诗
作者：江淹
朝代：南北朝

兹山界夷夏，天际横寥廓。
荐豆呈毛血歌辞
作者：江淹
朝代：南北朝

时恭时祀。有物有则。伊我上圣。实抱明德。牺象交陈。郁尊四塞。黍惟嘉谷。酒惟玄默。荐通苍祇。庆樿黎黑。愿灵之降。祚家佑国。
荐豆呈毛血歌辞
作者：江淹
朝代：南北朝

时恭时祀，有物有则。伊我上圣，实抱明德。牺象交陈，郁尊四塞。黍惟嘉谷，酒惟玄默。荐通苍祇，庆覃黎黑。愿灵之降，祚家佑国。
诗
作者：江淹
朝代：南北朝

河州多沙尘。
风吹黄云起。
诗
作者：江淹
朝代：南北朝

河州多沙尘，风吹黄云起。
诗
作者：江淹
朝代：南北朝

见上客兮心历乱。
送短诗兮怀长叹。
中人望兮蚕既饥。
爕蹀暮兮思夜半。
诗
作者：江淹
朝代：南北朝

见上客兮心历乱，送短诗兮怀长叹。中人望兮蚕既饥，燮蹀暮兮思夜半。
诗
作者：江淹
朝代：南北朝

通渠运春流。幽谷涣□冰。荡秽出新泉。游望登重陵。
诗
作者：江淹
朝代：南北朝

通渠运春流，幽谷涣□冰。荡秽出新泉，游望登重陵。
谣
作者：江淹
朝代：南北朝

碧玉作椀银为盘。
一刻一镂化双鸾。
谣
作者：江淹
朝代：南北朝

碧玉作碗银为盘。一刻一镂化双鸾。
谣
作者：江淹
朝代：南北朝

秋雁度兮芳草残。琴柱急兮江上寒。愿一见兮道我意。千里远兮长路难。
谣
作者：江淹
朝代：南北朝

秋雁度兮芳草残，琴柱急兮江上寒。愿一见兮道我意，千里远兮长路难。
贻袁常侍诗
作者：江淹
朝代：南北朝

昔我别楚水。秋月丽秋天。今君客吴坂。春色缥春泉。幽冀生碧草。沅湘含翠烟。铄铄霞上景。懵懵云外山。涉江竟何望。留滞空采莲。驻情光气下。凝怨琴瑟前。珠内性明润。兰玉好芳坚。不以宿昔岨。怀愧期暮年。
贻袁常侍诗
作者：江淹
朝代：南北朝

昔我别楚水，秋月丽秋天。今君客吴坂，春色缥春泉。幽冀生碧草，沅湘含翠烟。铄铄霞上景，懵懵云外山。涉江竟何望，留滞空采莲。驻情光气下，凝怨琴瑟前。珠贝性明润，兰玉好芳坚。不以宿昔岨，怀愧期暮年。
赠炼丹法和殷长史诗
作者：江淹
朝代：南北朝

琴高游会稽。灵变竟不还。不还有长意。长意希童颜。身识本烂熳。光曜不可攀。方验参同契。金灶炼神丹。顿舍心知爱。永却平生欢。玉牒裁可卷。珠蘂不盈箪。譬如明月色。流采映岁寒。一待黄冶就。青芬迟孤鸾。
赠炼丹法和殷长史诗
作者：江淹
朝代：南北朝

琴高游会稽，灵变竟不还。不还有长意，长意希童颜。身识本烂熳，光曜不可攀。方验参同契，金灶炼神丹。顿舍心知爱，永却平生欢。玉牒裁可卷，珠蕊不盈箪。譬如明月色，流采映岁寒。一待黄冶就，青芬迟孤鸾。
赤亭渚诗
作者：江淹
朝代：南北朝

吴江泛丘墟。饶桂复多枫。水夕潮波黑。日暮精气红。路长寒光尽。鸟鸣秋草穷。瑶水虽未合。珠霜窃过中。坐识物序晏。卧视岁阴空。一伤千里极。独望淮海风。远心何所类。云边有征鸿。
赤亭渚诗
作者：江淹
朝代：南北朝

吴江泛丘墟，饶桂复多枫。水夕潮波黑，日暮精气红。路长寒光尽，鸟鸣秋草穷。瑶水虽未合，珠霜窃过中。坐识物序晏，卧视岁阴空。一伤千里极，独望淮海风。远心何所类，云边有征鸿。
迁阳亭诗
作者：江淹
朝代：南北朝

揽泪访亭候，兹地乃闽城。万古通汉使，千载连吴兵。瑶涧夐崭崒，铜山郁纵横。方水埋金雘，圆岸伏丹琼。下视雄虹照，俯看彩霞明。桂枝空命折，烟气坐自惊。剑径羞前检，岷山惭旧名。伊我从霜露，仆御复孤征。楚客心命绝，一愿闻越声。
迁阳亭诗
作者：江淹
朝代：南北朝

擥泪访亭候。兹地乃闽城。万古通汉使。千载连吴兵。瑶磵敻崭崒。铜山郁纵横。方水埋金雘。圆岸伏丹琼。下视雄虹照。俯看彩霞明。桂枝空命折。烟气坐自惊。剑径羞前检。岷山惭旧名。伊年从霜露。仆御复孤征。楚客心命绝。一愿闻越声。
还故园诗
作者：江淹
朝代：南北朝

汉臣泣长沙。楚客悲辰阳。古今虽不举。兹理亦宜伤。山中信寂寥。孤景吟空堂。北地三变露。南檐再逢霜。窃值寰海辟。仄见圭纬昌。浮云抱山川。游子御故乡。遽发桃花渚。适宿春风场。红草涵电色。绿树铄烟光。高歌傃关国。微叹依笙篁。请学碧灵草。终岁自芬芳。
还故园诗
作者：江淹
朝代：南北朝

汉臣泣长沙，楚客悲辰阳。古今虽不举，兹理亦宜伤。山中信寂寥，孤景吟空堂。北地三变露，南檐再逢霜。窃值寰海辟，仄见圭纬昌。浮云抱山川，游子御故乡。遽发桃花渚，适宿春风场。红草涵电色，绿树铄烟光。高歌傃关国，微叹依笙篁。请学碧灵草，终岁自芬芳。
郊外望秋答殷博士诗
作者：江淹
朝代：南北朝

白露掩江皋。青满平地芜。长夜亦何际。衔思久踟蹰。企余重兰贝。清才富金瑜。独艳始东山。擅丽终西都。云精无永滞。水碧岂雁濡。属我兹景半。赏尔若光初。折麻异离羣。纫蕙非索居。频赠既雅歌。还怀谅短书。
郊外望秋答殷博士诗
作者：江淹
朝代：南北朝

白露掩江皋，青满平地芜。长夜亦何际，衔思久踟蹰。企余重兰贝，清才富金瑜。独艳始东山，擅丽终西都。云精无永滞，水碧岂雁濡。属我兹景半，赏尔若光初。折麻异离群，纫蕙非索居。频赠既雅歌，还怀谅短书。
采石上菖蒲诗
作者：江淹
朝代：南北朝

瑶琴久芜没。金镜废不看。不见空闺里。纵横愁思端。缓步遵汀渚。扬枻泛春澜。电至烟流绮。水绿桂涵丹。凭酒竟未悦。半景方自叹。每为忧见及。杜若讵能宽。冀采石上草。得以驻余颜。赤鲤傥可乘。云雾不复还。
采石上菖蒲诗
作者：江淹
朝代：南北朝

瑶琴久芜没，金镜废不看。不见空闺里，纵横愁思端。缓步遵汀渚，扬枻泛春澜。电至烟流绮，水绿桂涵丹。凭酒竟未悦，半景方自叹。每为忧见及，杜若讵能宽。冀采石上草，得以驻馀颜。赤鲤傥可乘，云雾不复还。
采菱曲
作者：江淹
朝代：南北朝

秋日心容与。涉水望碧莲。紫菱亦可采。试以缓愁年。参差万叶下。泛漾百流前。高彩隘通壑。香氛丽广川。歌出棹女曲。儛入江南弦。乘鼋非逐俗。驾鲤乃怀仙。众美信如此。无恨在清泉。
采菱曲
作者：江淹
朝代：南北朝

秋日心容与，涉水望碧莲。紫菱亦可采，试以缓愁年。参差万叶下，泛漾百流前。高彩隘通壑，香氛丽广川。歌出棹女曲，舞入江南弦。乘鼋非逐俗，驾鲤乃怀仙。众美信如此，无恨在清泉。
铜爵妓
作者：江淹
朝代：南北朝

武皇去金阁，英威长寂寞。雄剑顿无光，杂佩亦销烁。秋至明月圆，风伤白露落。清夜何湛湛，孤烛映兰幕。抚影怆无从，惟怀忧不薄。瑶色行应罢，红芳几为乐。徒登歌舞台，终成蝼蚁郭。
铜爵妓
作者：江淹
朝代：南北朝

武皇去金阁，英威长寂寞。雄剑顿无光，杂佩亦销烁。秋至明月圆，风伤白露落。清夜何湛湛，孤烛映兰幕。抚影怆无从，惟怀忧不薄。瑶色行应罢，红芳几为乐？徒登歌舞台，终成蝼蚁郭！
陆东海谯山集诗
作者：江淹
朝代：南北朝

杳杳长役思。思来使情浓。恒忌光氛度。藉蕙望春红。青莎被海月。朱华冒水松。轻风暧长岳。雄虹赫远峯。日暮崦嵫谷。参差彩云重。永愿白沙渚。游衍遂相从。丹山有琴瑟。不为忧伤容。
陆东海谯山集诗
作者：江淹
朝代：南北朝

杳杳长役思，思来使情浓。恒忌光氛度，藉蕙望春红。青莎被海月，朱华冒水松。轻风暧长岳，雄虹赫远峰。日暮崦嵫谷，参差彩云重。永愿白沙渚，游衍遂相从。丹山有琴瑟，不为忧伤容。
齐凤皇衔书伎辞
作者：江淹
朝代：南北朝

皇齐启运从瑶玑。灵凤衔书集紫微。和乐既洽神所依。超商卷夏耀英辉。永世寿昌声华飞。
齐藉田乐歌二首 其一 迎送神升歌
作者：江淹
朝代：南北朝

羽銮从动，金驾时游。教腾义镜，乐缀前修。率先丹耦，躬遵绿畴。灵之圣之，岁殷泽柔。
齐藉田乐歌二首 其二 飨神歌
作者：江淹
朝代：南北朝

琼斝既饰，绣簋以陈。方燮嘉种，永毓宵民。
齐藉田乐歌二首·迎送神升歌
作者：江淹
朝代：南北朝

羽銮从动，金驾时游。教腾义镜，乐缀前修。率先丹耦，躬遵绿畴。灵之圣之，岁殷泽柔。琼斝既饰，绣簋以陈。方燮嘉种，永毓宵民。
齐藉田乐歌迎送神升歌
作者：江淹
朝代：南北朝

羽銮从动。金驾时游。教腾义镜。乐缀前修。率先丹耦。躬遵绿畴。灵之圣之。岁殷泽柔。
齐藉田乐歌飨神歌
作者：江淹
朝代：南北朝

琼斝既饰。绣簋以陈。方燮嘉积。永毓宵民。
津渚败船诗
作者：江禄
朝代：南北朝

可爱木兰资，可怜丹桂质。逐浪徒言是，乘风还自失。草蔓䒁长理，沙巨舷难出。陆沈成许去，无复乘流日。
又赠何记室诗
作者：江革
朝代：南北朝

刻猴虽言巧，辩对今知章。且欣共卮酒，勿道滥衣裳。
赠何记室联句不成诗
作者：江革
朝代：南北朝

龙鳞无复彩，凤翅于兹铩。畴昔似翩翩，今辰何乙乙。
咏渫井得金钗诗
作者：汤僧济
朝代：南北朝

昔日倡家女，摘花露井边。摘花还自插，照井还自怜。窥窥终不罢，笑笑自成妍。宝钗于此落，从来非一年。翠羽成泥去，金色尚如先。此人今何在，此物今空传。
怨诗行
作者：汤惠休
朝代：南北朝

明月照高楼，含君千里光。巷中情思满，断绝孤妾肠。悲风荡帷帐，瑶翠坐自伤。妾心依天末，思与浮云长。啸歌视秋草，幽叶岂再扬。暮兰不待岁，离华能几芳。愿作张女引，流悲绕君堂。君堂严且秘，绝调徒飞扬。
杨花曲三首
作者：汤惠休
朝代：南北朝

葳蕤华结情，宛转风含思。掩涕守春心，折兰还自遗。江南相思引，多叹不成音。黄鹤西北去，衔我千里心。深堤下生草，高城上入云。春人心生思，思心长为君。
杨花曲三首·其一
作者：汤惠休
朝代：南北朝

葳蕤华结情，宛转风含思。掩涕守春心，折兰还自遗。
杨花曲三首·其三
作者：汤惠休
朝代：南北朝

深堤下生草，高城上入云。春人心生思，思心长为君。
杨花曲三首·其二
作者：汤惠休
朝代：南北朝

江南相思引，多叹不成音。黄鹤西北去，衔我千里心。
江南思
作者：汤惠休
朝代：南北朝

幽客海阴路，留戍淮阳津。垂情向春草，知是故乡人。
白纻歌三首
作者：汤惠休
朝代：南北朝

琴瑟未调心已悲，任罗胜绮强自持。忍思一舞望所思，将转未转恒如疑。桃花水上春风出，舞袖逶迤鸾照日。徘徊鹤转情艳逸，君为迎歌心如一。少年窈窕舞君前。容华艳艳将欲然。为君娇凝复迁延。流目送笑不敢言。长袖拂面心自煎。愿君流光及盛年。秋风袅袅入曲房。罗帐含月思心伤。蟋蟀夜鸣断人肠。长夜思君心飞扬。他人相思君相忘。锦衾瑶席为谁芳。
白纻歌三首·其一
作者：汤惠休
朝代：南北朝

琴瑟未调心已悲，任罗胜绮强自持。忍思一舞望所思，将转未转恒如疑。桃花水上春风出，舞袖逶迤鸾照日。徘徊鹤转情艳逸，君为迎歌心如一。
白纻歌三首·其三
作者：汤惠休
朝代：南北朝

秋风袅袅入曲房。罗帐含月思心伤。蟋蟀夜鸣断人肠。长夜思君心飞扬。他人相思君相忘。锦衾瑶席为谁芳。
白纻歌三首·其二
作者：汤惠休
朝代：南北朝

少年窈窕舞君前。容华艳艳将欲然。为君娇凝复迁延。流目送笑不敢言。长袖拂面心自煎。愿君流光及盛年。
秋思引
作者：汤惠休
朝代：南北朝

秋寒依依风过河，白露萧萧洞庭波。思君末光光已灭，眇眇悲望如思何。
赠鲍侍郎诗
作者：汤惠休
朝代：南北朝

玳枝兮金英，绿叶兮金茎。不和君王杯，低彩还自荣。想君不相艳，酒上视尘生。当令芳意重，无使盛年倾。
答后主附
作者：沈后
朝代：南北朝

谁言不相忆，见罢倒成羞。情知不肯住，教遣若为留。
双燕离
作者：沈君攸
朝代：南北朝

双燕双飞。双情相思。容色已改。故心不衰。双入幕。双出帷。秋风去。春风归。幕上危。双燕离。衔羽一别涕泗垂。夜夜孤飞谁相知。左回右顾还相慕。翩翩桂水不忍渡。悬目挂心思越路。萦郁摧折意不泄。愿作镜鸾相对绝。
同陆廷尉惊早蝉诗
作者：沈君攸
朝代：南北朝

日暮野风生，林蝉候节鸣。望枝疑数处，寻空定一声。地幽吟不断，叶动噪群惊。独有河阳令，偏嫌秋翅轻。
咏冰应教诗
作者：沈君攸
朝代：南北朝

日华照冰彩，灼烁自相明。阴潭欲半解，阳岸已全轻。未释苔文隐，将销草气生。稍得观鱼上，非独见孤惊。傥逢魏后术，当验可为城。
待夜出妓诗
作者：沈君攸
朝代：南北朝

帘间月色度，烛定妓成行。回身钏玉动，顿履佩珠鸣。低衫拂鬟影，举扇起歌声。匣中曲犹奏，掌上体应轻。
桂楫泛河中
作者：沈君攸
朝代：南北朝

黄河曲注通千里，浊水分流引八川。仙查逐源终未极，苏亭遗迹上难迁。眇眇云根侵远树，苍苍水气合遥天。波影杂霞无定色，湍文触岸不成圆。赤马青龙交出浦，飞云盖海远凌烟。莲舟渡沙转不碍，桂楫距浪弱难前。风急金乌翅自转，汀长锦缆影微悬。榜人欲歌先扣枻，津吏犹醉强持船。河堤极望今如此，行杯落叶讵虚传。
羽觞飞上苑
作者：沈君攸
朝代：南北朝

上路薄晚风尘合，禁苑初春气色华。石径断丝阑蔓草，山流细沫拥浮花。鱼文熠爚含馀日，鹤盖低昂照落霞。隔树银鞍喧宝马，分衢玉轴动香车。车马处处尽成阴，班荆促席对芳林。藤杯屡动情仍畅，翠樽引满趣弥深。山阳倒载非难得，宜城醇酝促须斟。半醉骊歌应可奏，上客莫虑掷黄金。
薄暮动弦歌
作者：沈君攸
朝代：南北朝

柳谷向夕沈馀日，蕙楼临砌徙斜光。金户半入丛林影，兰径时移落蕊香。丝绳玉堂传绮席，秦筝赵瑟响高堂。舞裙拂履喧珠佩，歌响出扇绕尘梁。云边雪飞弦柱促，留宾但须罗袖长。日暮歌钟恒不倦，处处行乐为时康。
赋得临水诗
作者：沈君攸
朝代：南北朝

开筵临桂水，携手望桃源。花落圆文出，风急细流翻。光浮动岸影，浪息累沙痕。沧波自可悦，濯缨何用论。
采桑
作者：沈君攸
朝代：南北朝

南陌落花移，蚕妾畏桑萎。逐便牵低叶，争多避小枝。摘驶笼行满，攀高腕欲疲。看金怯举意，求心自可知。
采莲曲
作者：沈君攸
朝代：南北朝

平川映晚霞，莲舟泛浪华。衣香随岸远，荷影向流斜。度手牵长柄，转楫避疏花。还船不畏满，归路讵嫌赊。
侍宴诗
作者：沈庆之
朝代：南北朝

微生遇多幸，得逢时运昌。朽老筋力尽，徒步还南冈。辞荣此圣世，何愧张子房。
次绥安
作者：沈怀远
朝代：南北朝
体裁：古风

负衅忝良时，宽恩荷明牧。叨乘使者传，来按荒人狱。闽方信阻狭，兹地亦丰沃。苍山缭万寻，涨海涵千谷。高秋桂尚荣，隆冬泉更燠。在昔汉世宗，开疆穷所欲。馀善既还师，建德仍伐木。番禺竟灰烬，冶南亦沦覆。至今遗父老，能言古风俗。阴崖猿昼啸，阳亩粳先熟。稚子练葛衣，樵人薜荔屋。矜尔为生微，诲予从不辱。
咏萤火诗
作者：沈旋
朝代：南北朝

火中变腐草，明灭靡恒调。雨坠弗亏光，阳升反夺照。泊树类奔星，集草疑馀燎。望之如可灼，揽之徒有耀。
咏五彩竹火笼诗
作者：沈满愿
朝代：南北朝

可怜润霜质，纤剖复毫分。织作回风苣，制为萦绮文。含芳出珠被，耀彩接缃裙。徒嗟今丽饰，岂念昔凌云。
咏步摇花诗
作者：沈满愿
朝代：南北朝

珠华萦翡翠，实叶间金琼。剪葆不似制，为花如自生。低枝拂绣领，微步动瑶瑛。但令云髻插，蛾眉本易成。
咏灯诗
作者：沈满愿
朝代：南北朝

绮筵日已暮，罗帷月未归。开花散鹄彩，含光出九微。风轩动丹焰，冰宇澹青辉。不吝轻蛾绕，惟恐晓蝇飞。
戏萧娘诗
作者：沈满愿
朝代：南北朝

明珠翠羽帐，金蒲绿绡帷。因风时暂举，想像见芳姿。清晨插步摇，向晚解罗衣。托意风流子，佳情讵可私。
挟琴歌
作者：沈满愿
朝代：南北朝

逶迤起尘唱，宛转绕梁声。调弦可以进，蛾眉画未成。
映水曲
作者：沈满愿
朝代：南北朝

轻鬓学浮云，双蛾拟初月。水澄正落钗，萍开理垂发。
晨风行
作者：沈满愿
朝代：南北朝

理楫令舟人。停舻息旅薄河津。念君劬劳冒风尘。临路挥袂泪沾巾。飙流劲润逝若飞。山高帆急绝音徽。留子句句独言归。中心茕茕将依谁。风弥叶落永难索。神往形返情错漠。循带易缓愁难却。心之忧矣颇销铄。
王昭君叹二首
作者：沈满愿
朝代：南北朝

早信丹青巧，重货洛阳师。千金买蝉鬓，百万写蛾眉。今朝犹汉地，明旦入胡关。高堂歌吹远，游子梦中还。
王昭君叹二首·其一
作者：沈满愿
朝代：南北朝

早信丹青巧，重货洛阳师。千金买蝉鬓，百万写蛾眉。
王昭君叹二首·其二
作者：沈满愿
朝代：南北朝

今朝犹汉地，明旦入胡关。高堂歌吹远，游子梦中还。
登栖曲
作者：沈满愿
朝代：南北朝

凭高川陆近，望远阡陌多。相思隔重岭，相忆限长河。
越城曲
作者：沈满愿
朝代：南北朝

别怨凄歌响，离啼湿舞衣。愿假乌栖曲，翻从南向飞。
为我弹鸣琴诗
作者：沈炯
朝代：南北朝

为我弹鸣琴，琴鸣伤我襟。半死无人见，入灶始知音。空为贞女引，谁达楚妃心。雍门何假说，落泪自淫淫。
从游天中寺应令诗
作者：沈炯
朝代：南北朝

福界新开划，名僧共下筵。杨枝生拱树，锡杖咒飞泉。石座应朝讲，山龛拟夜禅。当非舍卫国，卖地取金钱。
从驾送军诗
作者：沈炯
朝代：南北朝

惟尧称乃武，轩后号神兵。吊民资智勇，治乱属师贞。我群膺宝业，历驾视前英。蒲海方无浪，夷山未有平。星光下结旆，剑气上舒精。云开万里彻，日丽晨川明。抚鼓山灵应，诏跸水祗惊。
八音诗
作者：沈炯
朝代：南北朝

金屋贮阿娇，楼阁起迢迢。石头足年少，大道跨河桥。丝桐无缓节，罗绮自飘飘。竹烟生薄晚，花色乱春朝。匏瓜讵无匹，神女嫁苏韶。土地多妍冶，乡里足尘嚣。革年未相识，声论动风飙。木桃堪底用，寄以答琼瑶。
六府诗
作者：沈炯
朝代：南北朝

水广南山暗，杖策出蓬门。火炬村前发，林烟树下昏。金花散黄蕊，蕙草杂芳荪。木兰露渐落，山芝风屡翻。土高行已冒，抱瓮忆中园。谷城定若近，当终黄石言。
六甲诗
作者：沈炯
朝代：南北朝

甲拆开众果，万物具敷荣。乙飞上危幕，雀乳出空城。丙魏旧勋业，申韩事刑名。丁翼陈诗罢，公绥作赋成。戊巢花已秀，满塘草自生。已乃忘怀客，荣乐尚关情。庚庚闻鸟啭，肃肃望凫征。辛酸多悯恻，寂寞少逢迎。壬蒸怀太古，覆妙伫无名。癸巳空施位，讵以召幽贞。
十二属诗
作者：沈炯
朝代：南北朝

鼠迹生尘案，牛羊暮下来。虎啸坐空谷，兔月向窗开。龙隰远青翠，蛇柳近徘徊。马兰方远摘，羊负始春栽。猴栗羞芳果，鸡蹠引清杯。狗其怀物外，猪蠡窅悠哉。
同庾中庶肩吾周处士弘让游明庆寺诗
作者：沈炯
朝代：南北朝

鹫岭三层塔，庵园一讲堂。驯乌逐饭磬，狎兽绕禅床。擿菊山无酒，燃松夜有香。幸得同高胜，于此莹心王。
名都一何绮诗
作者：沈炯
朝代：南北朝

名都一何绮，春日吐光辉。高楼云母扇，复殿琉璃扉。昭仪同辇出，高安连骑归。欲知天子贵，千门应紫微。
和蔡黄门口字咏绝句诗
作者：沈炯
朝代：南北朝

嚣嚣宫阁路，灵灵谷口闾。谁知名器品，语哩各崎岖。
咏老马诗
作者：沈炯
朝代：南北朝

昔日从戎阵，流汗几东西。一日驰千里，三丈拔深泥。渡水频伤骨，翻霜屡损蹄。勿言年齿暮，寻途尚不迷。
建除诗
作者：沈炯
朝代：南北朝

建章连凤阙，蔼蔼入云烟。除庭发槐柳，冠剑似神仙。满衢飞玉轪，夹道跃金鞭。平明尘雾合，薄暮风云骞。定交太学里，射策云台边。执事一朝谬，朝市忽崩迁。破家徒徇国，力弱不扶颠。危机空履虎，击恶岂如鹯。成师凿门去，败绩裹尸旋。收魂不入斗，抱景问穹玄。开颜何所说，空忆平生前。闭门穷巷里，静扫咏归田。
望郢州城诗
作者：沈炯
朝代：南北朝

魂兮何处返，非死复非仙。坐柯如昨日，石合未淹年。历阳顿成浦，东海果为田。空忆扶风咏，谁见岘山传。世变才良改，时移民物迁。悲哉孙骠骑，悠悠哭彼天。
独酌谣
作者：沈炯
朝代：南北朝

独酌谣。独酌独长谣。智者不我顾。愚夫余未要。不愚复不智。谁当余见招。所以成独酌。一酌倾一瓢。生涯本漫漫。神理暂超超。再酌矜许史。三酌傲松乔。频烦四五酌。不觉凌丹霄。倏尔厌五鼎。俄然贱九韶。鼓殇无异葬。夷蹠可同朝。龙蠖非不屈。鹏鴳但逍遥。寄语号呶侣。无乃太尘嚣。
离合诗赠江藻
作者：沈炯
朝代：南北朝

开门枕芳野，井上发红桃。林中藤茑秀，木末风云高。屋室何寥廓，至士隐蓬蒿。故知人外赏，文酒易陶陶。友朋足谐晤，又此盛诗骚。朗月同携手，良景共含毫。栾巴有妙术，言是神仙曹。百年肆偃仰，一理讵相劳。
谣
作者：沈炯
朝代：南北朝

故年花落今复新，新年一故成故人。那得长绳系白日，年年月月但如春。
赋得边马有归心诗
作者：沈炯
朝代：南北朝

穷秋边马肥，向塞甚思归。连镳渡蒲海，束舌下金微。已却鱼丽阵，将摧鹤翼围。弥忆长楸道，金鞭背落晖。
长安少年行
作者：沈炯
朝代：南北朝

长安好少年，骢马铁连钱。陈王装脑勒，晋后铸金鞭。步摇如飞燕，宝剑似舒莲。去来新市侧，遨游大道边。道边一老翁，颜鬓如衰蓬。自言居汉世，少小见豪雄。五侯俱拜爵，七贵各论功。建章通北阙，复道度南宫。太后居长乐，天子出回中。玉辇迎飞燕，金山赏邓通。一朝复一日，忽见朝市空。扶桑无复海，昆山倒向东。少年何假问，颓龄值福终。子孙冥灭尽，乡闾复不同。泪尽眼方暗，髀伤耳自聋。杖策寻遗老，歌啸咏悲翁。遭随各有遇，非敢访童蒙。
长安还至方山怆然自伤诗
作者：沈炯
朝代：南北朝

秦军坑赵卒，遂有一人生。虽还旧乡里，危心曾未平。淮源比桐柏，方山似削成。犹疑屯虏骑，尚畏值胡兵。空村馀拱木，废邑有颓城。旧识既已尽，新知皆异名。百年三万日，处处此伤情。
答何郎诗
作者：沈繇
朝代：南北朝

欢戚递来事，聚散居常理。但伤胶投漆，忽作弦离矢。形影一东西，山川俄表里。执手涉梁上，悲心万端起。方同儿女泣，况此流潮水。
三妇艳
作者：沈约
朝代：南北朝

大妇拂玉匣，中妇结罗帷。小妇独无事，对镜画蛾眉。良人且安卧，夜长方自私。
三日侍凤光殿曲水宴应制诗
作者：沈约
朝代：南北朝

光迟蕙亩。
气婉椒台。
皇心爱矣。
帝曰游哉。
玉鸾徐骛。
翠凤轻回。
别殿广临。
离宫洞启。
川祇奉寿。
河宗相礼。
清洛渐筵。
长伊流陛。
洄荡嘉羞。
摇漾芳醴。
轻歌易绕。
弱舞难持。
素云留管。
玄鹤停丝。
引思为岁。
岁亦阳止。
叨服贲身。
身亦昌止。
徒勤丹漆。
终愧文梓。
三日侍凤光殿曲水宴应制诗
作者：沈约
朝代：南北朝

光迟蕙亩，气婉椒台。皇心爱矣，帝曰游哉。玉鸾徐骛，翠凤轻回。别殿广临，离宫洞启。川只奉寿，河宗相礼。清洛渐筵，长伊流陛。洄荡嘉羞，摇漾芳醴。轻歌易绕，弱舞难持。素云留管，玄鹤停丝。引思为岁，岁亦阳止。叨服贲身，身亦昌止。徒勤丹漆，终愧文梓。
三日侍林光殿曲水宴应制诗
作者：沈约
朝代：南北朝

宴镐锵玉銮，游汾举仙軷。荣光泛彩旄，修风动芝盖。淑气婉登晨，天行耸云旆。帐殿临春御，帷宫绕芳荟。渐席周羽觞，分墀引回濑。穆穆玄化升，济济皇阶泰。将御遗风轸，远侍瑶台会。
三月三日率尔成章诗
作者：沈约
朝代：南北朝

丽日属元巳，年芳具在斯。开花已匝树，流莺复满枝。洛阳繁华子，长安轻薄儿。东出千金堰，西临雁鹜陂。游丝映空转，高杨拂地垂。绿帻文照耀，紫燕光陆离。清晨戏伊水，薄暮宿兰池。象筵鸣宝瑟，金瓶泛羽卮。宁忆春蚕起，日暮桑欲萎。长袂屡已拂，彫胡方自炊。爱而不可见，宿昔减容仪。且当忘情去，叹息独何为。
上巳华光殿诗
作者：沈约
朝代：南北朝

于维盛世即轩妫。朝酆宴镐复在斯。朝光灼烁映兰池。春风婉转入细枝。时莺顾慕声合离。轻波微动漾羽卮。河宗海若生蛟螭。浮梁径度跨回漪。朱颜始洽景将移。安得壮士驻奔曦。
东武吟行
作者：沈约
朝代：南北朝

天德深且旷。
人世贱而浮。
东枝纔拂景。
西壑已停辀。
逝辞金门宠。
去饮玉池流。
霄辔一永矣。
俗累从此休。
东武吟行
作者：沈约
朝代：南北朝

天德深且旷，人世贱而浮。东枝才拂景，西壑已停辀。逝辞金门宠，去饮玉池流。霄辔一永矣，俗累从此休。
临碣石
作者：沈约
朝代：南北朝

碣石送返潮，登罘礼朝日。溟涨无端倪，山岛互崇崒。骥老心未穷，酬恩岂终毕。
临高台
作者：沈约
朝代：南北朝

高台不可望。
望远使人愁。
连山无断乚包。
河水复悠悠。
所思竟何在。
洛阳南陌头。
可望不可见。
何用解人忧。
临高台
作者：沈约
朝代：南北朝

高台不可望，望远使人愁。连山无断绝，河水复悠悠。所思竟何在，洛阳南陌头。可望不可见，何用解人忧。
为临川王九日侍太子宴诗
作者：沈约
朝代：南北朝

凉风北起，高雁南翻。叶浮楚水，草折梁园。凄凉霜野，惆怅晨鹍。云轻寒树，日丽秋原。三金广设，六羽高陈。寒英始献，凉酎初醇。靡靡神襟，锵锵群彦。思媚储猷，洽和奉宴。恩畅兰席，欢同桂殿。景遽乐推，临风以眷。丽景天枝，位非德举。任伍辰阶，祚均河楚。负岳未胜，瞻云难侣。望古兴惕，心焉载伫。
为南郡王侍皇太子释奠宴诗
作者：沈约
朝代：南北朝

义重师匡。
业贵虚受。
襄野顺风。
西河杜帚。
表迹亏光。
降情回首。
道御百灵。
神行万有。
尊学尚矣。
继列传徽。
旗章或舛。
兹道莫违。
自堂及室。
异轸同归。
洋洋圣范。
楚楚儒衣。
为南郡王侍皇太子释奠宴诗
作者：沈约
朝代：南北朝

陵季相沿。
训随世殆。
政缺雅乖。
风漓化改。
礼亡袵席。
乐沉河海。
三雍靡构。
四教谁采。
瞻震并峻。
义属重丽。
横书清道。
晦彼生知。
为南郡王侍皇太子释奠诗二首
作者：沈约
朝代：南北朝

陵季相沿，训随世殆。政缺雅乖，风漓化改。礼亡衽席，乐沉河海。三雍靡构，四教谁采。瞻震并峻，义属重丽。横书清道，晦彼生知。义重师匡，业贵虚受。襄野顺风，西河杜帚。表迹亏光，降情回首。道御百灵，神行万有。尊学尚矣，继列传徽。旗章或舛，兹道莫违。自堂及室，异轸同归。洋洋圣范，楚楚儒衣。
为南郡王侍皇太子释奠诗二首·其一
作者：沈约
朝代：南北朝

陵季相沿，训随世殆。政缺雅乖，风漓化改。礼亡衽席，乐沉河海。三雍靡构，四教谁采。瞻震并峻，义属重丽。横书清道，晦彼生知。
为南郡王侍皇太子释奠诗二首·其二
作者：沈约
朝代：南北朝

义重师匡，业贵虚受。襄野顺风，西河杜帚。表迹亏光，降情回首。道御百灵，神行万有。尊学尚矣，继列传徽。旗章或舛，兹道莫违。自堂及室，异轸同归。洋洋圣范，楚楚儒衣。
为邻人有怀不至诗
作者：沈约
朝代：南北朝

影逐斜月来。
香随远风入。
言是定知非。
欲笑翻成泣。
为邻人有怀不至诗
作者：沈约
朝代：南北朝

影逐斜月来，香随远风入。言是定知非，欲笑翻成泣。
乐将殚恩未已应诏诗
作者：沈约
朝代：南北朝

凄锵笙管遒，参差舞行乱。轻肩既屡举，长巾亦徐换。云鬓垂宝花，轻妆染微汗。群臣醉又饱，圣恩犹未半。
九日侍宴乐游苑诗
作者：沈约
朝代：南北朝

凭玉宅海。
端扆御天。
止流飞壑。
静震腾川。
凝神贯极。
摛道漏泉。
西裘委袵。
南风在弦。
暮芝始绿。
年桂初丹。
上林叶下。
沧池水寒。
霜沾水寒。
鴈动轻澜。
停跸玉陛。
徙卫璇墀。
琱箱凤彩。
羽盖鸾姿。
虹旌迢递。
翠华葳蕤。
礼弘灞汭。
义高洛湄。
九日侍宴乐游苑诗
作者：沈约
朝代：南北朝

凭玉宅海，端扆御天。止流飞壑，静震腾川。凝神贯极，摛道漏泉。西裘委衽，南风在弦。暮芝始绿，年桂初丹。上林叶下，沧池水寒。霜沾玉树，雁动轻澜。停跸玉陛，徙卫璇墀。雕箱凤彩，羽盖鸾姿。虹旌迢递，翠华葳蕤。礼弘灞汭，义高洛湄。
从军行
作者：沈约
朝代：南北朝

惜哉征夫子。
忧恨良独多。
浮天出鳀海。
束马渡交河。
雪萦九折嶝。
风卷万里波。
维舟无夕岛。
秣骥乏平莎。
凌涛富惊沫。
援木阙垂萝。
江飔鸣叠屿。
流云照层阿。
玄埃晦朔马。
白日照吴戈。
寝兴动征怨。
寤寐起还歌。
晨装岂辍警。
夕垒讵淹和。
苦哉远征人。
悲矣将如何。
从军行
作者：沈约
朝代：南北朝

惜哉征夫子，忧恨良独多。浮天出鳀海，束马渡交河。雪萦九折嶝，风卷万里波。维舟无夕岛，秣骥乏平莎。凌涛富惊沫，援木阙垂萝。江飔鸣叠屿，流云照层阿。玄埃晦朔马，白日照吴戈。寝兴动征怨，寤寐起还歌。晨装岂辍警，夕垒讵淹和。苦哉远征人，悲矣将如何。
从齐武帝琅琊城讲武应诏诗
作者：沈约
朝代：南北朝

九功播祧墠，七德陈武悬。展事昌国图，息兵由重战。皇情咨阅典，出车迨辰选。饰徒映寒隰，翻绥临广甸。飒杳佩吴戈，参差腰夏箭。风旆舒复卷，云霞清似转。轻舞信徘徊，前歌且遥衍。秋原嘶代马，朱光浮楚练。虹壑写飞文，岩阿藻馀绚。发震岳灵从，扬旌水华变。凭高训武则，中天起遐眷。凤盖卷洪河，珠旗扫长汧。方待翠华举，远适瑶池宴。
休沐寄怀
作者：沈约
朝代：南北朝

虽云万重岭，所玩终一丘。
阶墀幸自足，安事远邀游？
临池清溽暑，开幌望高秋。
园禽与时变，兰根应节抽。
凭轩搴木末，垂堂对水周。
紫箨开绿筿，白鸟映青畴。
艾叶弥南浦，荷花绕北楼。
送日隐层阁，引月入轻帱。
爨熟寒蔬剪，宾来春蚁浮。
来往既云倦，光景为谁留？
休沐寄怀诗
作者：沈约
朝代：南北朝

虽云万重岭，所玩终一丘。阶墀幸自足，安事远遨游。临池清溽暑，开幌望高秋。园禽与时变，兰根应节抽。凭轩搴木末，垂堂对水周。紫箨开绿筱，白鸟映青畴。艾叶弥南浦，荷花绕北楼。送日隐层阁，引月入轻帱。爨熟寒蔬剪，宾来春蚁浮。来往既云勌，光景为谁留。
伤春诗
作者：沈约
朝代：南北朝

弱草半抽黄，轻条未全绿。年芳被禁篽，烟华绕层曲。寒苔卷复舒，冬泉断方续。早花散凝金，初露泫成玉。
侍宴乐游苑饯吕僧珍应诏诗
作者：沈约
朝代：南北朝

丹浦非乐战。
负重切君临。
我皇秉至德。
忘己用尧心。
愍兹区宇内。
鱼鸟失飞沉。
推毂二崤道。
扬斾九河阴。
超乘尽三属。
选士皆百金。
戎车出细柳。
饯席遵上林。
命师诛后服。
授律缓前禽。
函轘方解带。
峣武稍披襟。
伐罪芒山曲。
吊民伊水浔。
将陪告成礼。
待此未抽簪。
侍宴乐游苑饯吕僧珍应诏诗
作者：沈约
朝代：南北朝

丹浦非乐战，负重切君临。我皇秉至德，忘己用尧心。悯兹区宇内，鱼鸟失飞沈。推毂二崤道，扬旆九河阴。超乘尽三属，选士皆百金。戎车出细柳，饯席遵上林。命师诛后服，授律缓前禽。函轘方解带，峣武稍披襟。伐罪芒山曲，吊民伊水浔。将陪告成礼，待此未抽簪。
侍宴乐游苑饯徐州刺史应诏诗
作者：沈约
朝代：南北朝

沃若动龙骖。
参差凝凤管。
金塘草未合。
玉池泉将满。
侍宴乐游苑饯徐州刺史应诏诗
作者：沈约
朝代：南北朝

沃若动龙骖，参差凝凤管。金塘草未合，玉池泉将满。
侍宴咏反舌诗
作者：沈约
朝代：南北朝

假容不足观。
遗音犹可荐。
幸蒙乔树恩。
得以闻高殿。
侍宴咏反舌诗
作者：沈约
朝代：南北朝

假容不足观，遗音犹可荐。幸蒙乔树恩，得以闻高殿。
侍宴谢朏宅饯东归应诏诗
作者：沈约
朝代：南北朝

皇情怅东■，羽旆拂南廛。夏云清朝景，秋风扬早蝉。饮和陪下席，论道光上筵。
侍宴谢朏宅饯东归应诏诗
作者：沈约
朝代：南北朝

皇情怅东𮎉。
羽斾拂南廛夏云清朝景。
秋风扬早蝉。
饮和陪下席。
论道光上筵。
侍游方山应诏诗
作者：沈约
朝代：南北朝

清汉夜昭晳。
扶桑晓陆离。
发歌摐阳下。
建羽朝夕池。
摐金浮水若。
耸跸诏山祗。
一沾九霄露。
藜藿终自知。
侍游方山应诏诗
作者：沈约
朝代：南北朝

清汉夜昭皙，扶桑晓陆离。发歌摐阳下，建羽朝夕池。摐金浮水若，耸跸诏山祗。一沾九霄露，藜藿终自知。
侍皇太子释奠宴诗
作者：沈约
朝代：南北朝

尊学尚矣，道亦遐哉。启图观秘，辟苑兴才。事高东序，义迈云台。峨峨德傅，灼灼英台。复礼曲台，反乐宣榭。阙文内举，輶轩外驾。结朋千里，从师百舍。坠典必修，阙祀咸荐。回鸾献爵，摐金委奠。肆士辨仪，胥人掌县。仿佛神踪，徘徊灵眷。
八关斋诗
作者：沈约
朝代：南北朝

因戒倦轮飘，习障从尘染。四衢道难辟，八正扉犹掩。得理未易期，失路方知险。迷涂既已复，豁悟非无渐。
八咏诗 其一 登台望秋月
作者：沈约
朝代：南北朝

望秋月。秋月光如练。照曜三爵台。徘徊九华殿。九华玳瑁梁。华榱与璧珰。以兹雕丽色。持照明月光。凝华入黼帐。清辉悬洞房。先过飞燕户。却照班姬床。桂宫袅袅落桂枝。露寒凄凄凝白露。上林晚叶飒飒鸣。雁门早鸿离离度。湛秀质兮似规。委清光兮如素。照愁轩之蓬影。映金阶之轻步。居人临此笑以歌。别客对之伤且慕。经衰圃。映寒丛。凝清夜。带秋风。随庭雪以偕素。与池荷而共红。临玉墀之皎皎。含霜霭之濛濛。？天衢而徙度。轹长汉而飞空。隐岩崖而半出。隔帷幌而才通。散朱庭之奕奕。入青琐而玲珑。閒阶悲寡鹄。沙洲怨别鸿。文姬泣胡殿。昭君思汉宫。余亦何为者。淹留此山东。
八咏诗 其一 登台望秋月
作者：沈约
朝代：南北朝
体裁：古风

望秋月。秋月光如练。照曜三爵台。徘徊九华殿。九华玳瑁梁。华榱与璧珰。以兹雕丽色。持照明月光。凝华入黼帐。清辉悬洞房。先过飞燕户。却照班姬床。桂宫袅袅落桂枝。露寒凄凄凝白露。上林晚叶飒飒鸣。雁门早鸿离离度。湛秀质兮似规。委清光兮如素。照愁轩之蓬影。映金阶之轻步。居人临此笑以歌。别客对之伤且慕。经衰圃。映寒丛。凝清夜。带秋风。随庭雪以偕素。与池荷而共红。临玉墀之皎皎。含霜霭之濛濛。𨏼天衢而徙度。轹长汉而飞空。隐岩崖而半出。隔帷幌而才通。散朱庭之奕奕。入青琐而玲珑。閒阶悲寡鹄。沙洲怨别鸿。文姬泣胡殿。昭君思汉宫。余亦何为者。淹留此山东。
八咏诗 其三 岁暮悯衰草
作者：沈约
朝代：南北朝

悯衰草。衰草无容色。憔悴荒径中。寒荄不可识。昔时兮春日。昔日兮春风。含华兮佩实。垂绿兮散红。氛氲鳷鹊右。照耀望仙东。送归顾慕泣淇水。嘉客淹留怀上宫。岩陬兮海岸。冰多兮霰积。烂熳兮客根。攒幽兮寓隙。布绵密于寒皋。吐纤疏于危石。既惆怅于君子。倍伤心于行役。露缟枝于初旦。霜红天于始夕。凋芳卉之九衢。霣灵茅之三脊。风急崤道难。秋至客衣单。既伤檐下菊。复悲池上兰。飘落逐风尽。方知岁早寒。流萤暗明烛。雁声断才续。萎绝长信宫。芜秽丹墀曲。霜夺茎上紫。风销叶中绿。山变兮青薇。水折兮黄苇。秋鸿兮疏引。寒鸟兮聚飞。径荒寒草合。桐长旧岩围。园庭渐芜没。霜露日沾衣。愿逐晨征鸟。薄暮共西归。
八咏诗 其二 会圃临春风
作者：沈约
朝代：南北朝

临春风。春风起春树。游丝暧如网。落花雰似雾。先泛天渊池。还过细柳枝。蝶逢飞摇飏。燕值羽参池。扬桂旆。动芝盖。开燕裾。吹赵带。赵带飞参差。燕裾合且离。回簪复转黛。顾步惜容仪。容仪已炤灼。春风复回薄。氛氲桃李花。青跗含素萼。既为风所开。复为风所落。摇绿蒂。抗紫茎。舞春雪。杂流莺。曲房开兮金铺响。金铺响兮妾思惊。梧台未阴。淇川始碧。迎行雨于高唐。送归鸿于碣石。经洞房。响纨素。感幽闺。思帏帟。想芳园兮可以游。念兰翘兮渐堪摘。拂明镜之冬尘。解罗衣之秋襞。既铿锵以动佩。又絪缊而流射。始摇荡以入闺。终徘徊而缘隙。鸣珠帘于绣户。散芳尘于绮席。是时怅思妇。安能久行役。佳人不在兹。春风为谁惜。
八咏诗 其五 夕行闻夜鹤
作者：沈约
朝代：南北朝

闻夜鹤。夜鹤叫南池。对此孤明月。临风振羽仪。伊吾人之菲薄。无赋命之天爵。抱局促之短怀。随冬春而哀乐。懿海上之惊凫。伤云间之离鹤。离鹤昔未离。迥发天北垂。忽值疾风起。暂下昆明池。复畏冬冰合。水宿非所宜。欲留不可住。欲去飞已疲。势逐疾风举。求温向衡楚。复值南飞鸿。参差共成侣。海上多云雾。苍茫失洲屿。自此别故群。独向潇湘渚。故群不离散。相依江海畔。夜止羽相切。昼飞影相乱。刷羽共浮沉。湛澹泛清浔。既不经离别。安知慕侣心。九冬负霜雪。六翮飞不任。且养凌云翅。俯仰弄清音。所望浮丘子。旦夕来相寻。
八咏诗 其八 被褐守山东
作者：沈约
朝代：南北朝

守山东。山东万岭郁青葱。两溪共一泻。水洁望如空。岸侧青莎被。岩间丹桂丛。上瞻既隐轸。下睇亦溟濛。远林响咆兽。近树聒鸣虫。路出若溪右。涧吐金华东。万仞倒危石。百丈注悬潨。制曳写流电。奔飞似白虹。洞井含清气。漏穴吐飞风。玉窦膏滴沥。石乳室空笼。峭崿途弥险。崖岨步才通。余舍平生之所爱。欻暮年而此逢。欲一去而不还。怅邹衣之未褫。揖林壑之清旷。事氓俗之纷诡。幸帝德之方升。值天纲之未毁。既除旧而布新。故化民而俗徙。播赵俗以南徂。扇齐风以东靡。乳雉方可驯。流蝗庶能弭。清心矫世浊。俭政革民侈。秩满归白云。淹留事芝髓。
八咏诗 其四 霜来悲落桐
作者：沈约
朝代：南北朝

悲落桐。落桐早霜露。燕至叶未抽。鸿来枝已素。本出龙门山。长枝仰刺天。上峰百丈绝。下趾万寻悬。幽根已盘结。孤枝复危绝。初不照光景。终年负霜雪。自顾无羽仪。不愿生曲池。芬芳本自乏。华实无可施。匠者特留眄。王孙少见之。分取孤生蘖。徙置北堂陲。宿茎抽晚干。新叶生故枝。故枝虽辽远。新叶颇离离。春风一朝至。荣华并如斯。自惟良菲薄。君恩徒照灼。顾已非嘉树。空用凭阿阁。愿作清庙琴。为舞双玄鹤。薜荔可为裳。文杏堪作梁。勿言草木贱。徒照君末光。末光不徒照。为君含噭咷。阳柯绿水弦。阴枝苦寒调。厚德非可任。敢不虚其心。若逢阳春至。吐绿照清浔。
八咏诗·会圃临春风
作者：沈约
朝代：南北朝

临春风。
春风起春树。
游丝暧如网。
落花雰似雾。
先泛天渊池。
还过细柳枝。
蝶逢飞摇扬。
燕值羽参池。
扬桂旆。
动芝盖。
开燕裾。
吹赵带。
赵带飞参差。
燕裾合且离。
回簪复转黛。
顾步惜容仪。
容仪已照灼。
春风复回薄。
氛氲桃李花。
青跗含素萼。
既为风所开。
复为风所落。
摇绿蔕。
抗紫茎。
舞春雪。
杂流莺。
曲房开兮金铺响。
金铺响兮妾思惊。
梧台未阴。
淇川始碧。
迎行雨于高唐。
送归鸿于碣石。
经洞房。
响纨素。
感幽闺。
思帏帟。
想芳园兮可以游。
念兰翘兮渐堪摘。
拂明镜之冬尘。
解罗衣之秋襞。
既铿锵以动佩。
又絪缊而流射。
始摇荡以入闺。
终徘徊而缘隙。
鸣珠帘于绣户。
散芳尘于绮席。
是时怅思妇。
安能久行役。
佳人不在兹。
春风为谁惜。
八咏诗·登台望秋月
作者：沈约
朝代：南北朝

望秋月。秋月光如练。照曜三爵台。徘徊九华殿。九华玳瑁梁。华榱与璧珰。以兹雕丽色。持照明月光。凝华入黼帐。清辉悬洞房。先过飞燕户。却照班姬床。桂宫袅袅落桂枝。露寒凄凄凝白露。上林晚叶飒飒鸣。雁门早鸿离离度。湛秀质兮似规。委清光兮如素。照愁轩之蓬影。映金阶之轻步。居人临此笑以歌。别客对之伤且慕。经衰圃。映寒丛。凝清夜。带秋风。随庭雪以偕素。与池荷而共红。临玉墀之皎皎。含霜霭之濛濛。？天衢而徙度。轹长汉而飞空。隐岩崖而半出。隔帷幌而才通。散朱庭之奕奕。入青琐而玲珑。閒阶悲寡鹄。沙洲怨别鸿。文姬泣胡殿。昭君思汉宫。余亦何为者。淹留此山东。临春风。春风起春树。游丝暧如网。落花雰似雾。先泛天渊池。还过细柳枝。蝶逢飞摇飏。燕值羽参池。扬桂旆。动芝盖。开燕裾。吹赵带。赵带飞参差。燕裾合且离。回簪复转黛。顾步惜容仪。容仪已炤灼。春风复回薄。氛氲桃李花。青跗含素萼。既为风所开。复为风所落。摇绿蒂。抗紫茎。舞春雪。杂流莺。曲房开兮金铺响。金铺响兮妾思惊。梧台未阴。淇川始碧。迎行雨于高唐。送归鸿于碣石。经洞房。响纨素。感幽闺。思帏帟。想芳园兮可以游。念兰翘兮渐堪摘。拂明镜之冬尘。解罗衣之秋襞。既铿锵以动佩。又絪缊而流射。始摇荡以入闺。终徘徊而缘隙。鸣珠帘于绣户。散芳尘于绮席。是时怅思妇。安能久行役。佳人不在兹。春风为谁惜。悯衰草。衰草无容色。憔悴荒径中。寒荄不可识。昔时兮春日。昔日兮春风。含华兮佩实。垂绿兮散红。氛氲鳷鹊右。照耀望仙东。送归顾慕泣淇水。嘉客淹留怀上宫。岩陬兮海岸。冰多兮霰积。烂熳兮客根。攒幽兮寓隙。布绵密于寒皋。吐纤疏于危石。既惆怅于君子。倍伤心于行役。露缟枝于初旦。霜红天于始夕。凋芳卉之九衢。霣灵茅之三脊。风急崤道难。秋至客衣单。既伤檐下菊。复悲池上兰。飘落逐风尽。方知岁早寒。流萤暗明烛。雁声断才续。萎绝长信宫。芜秽丹墀曲。霜夺茎上紫。风销叶中绿。山变兮青薇。水折兮黄苇。秋鸿兮疏引。寒鸟兮聚飞。径荒寒草合。桐长旧岩围。园庭渐芜没。霜露日沾衣。愿逐晨征鸟。薄暮共西归。悲落桐。落桐早霜露。燕至叶未抽。鸿来枝已素。本出龙门山。长枝仰刺天。上峰百丈绝。下趾万寻悬。幽根已盘结。孤枝复危绝。初不照光景。终年负霜雪。自顾无羽仪。不愿生曲池。芬芳本自乏。华实无可施。匠者特留眄。王孙少见之。分取孤生蘖。徙置北堂陲。宿茎抽晚干。新叶生故枝。故枝虽辽远。新叶颇离离。春风一朝至。荣华并如斯。自惟良菲薄。君恩徒照灼。顾已非嘉树。空用凭阿阁。愿作清庙琴。为舞双玄鹤。薜荔可为裳。文杏堪作梁。勿言草木贱。徒照君末光。末光不徒照。为君含噭咷。阳柯绿水弦。阴枝苦寒调。厚德非可任。敢不虚其心。若逢阳春至。吐绿照清浔。闻夜鹤。夜鹤叫南池。对此孤明月。临风振羽仪。伊吾人之菲薄。无赋命之天爵。抱局促之短怀。随冬春而哀乐。懿海上之惊凫。伤云间之离鹤。离鹤昔未离。迥发天北垂。忽值疾风起。暂下昆明池。复畏冬冰合。水宿非所宜。欲留不可住。欲去飞已疲。势逐疾风举。求温向衡楚。复值南飞鸿。参差共成侣。海上多云雾。苍茫失洲屿。自此别故群。独向潇湘渚。故群不离散。相依江海畔。夜止羽相切。昼飞影相乱。刷羽共浮沉。湛澹泛清浔。既不经离别。安知慕侣心。九冬负霜雪。六翮飞不任。且养凌云翅。俯仰弄清音。所望浮丘子。旦夕来相寻。听晓鸿。晓鸿度将旦。跨弱水之微澜。发成山之远岸。怵春归之未几。惊此岁之云半。出海涨之苍茫。入云途之瀰漫。无东西之可辨。孰遐迩之能算。微昔见于洲渚。赴秋期于江汉。集劲风于弱躯。负重雪于轻翰。寒溪可以饮。荒皋可以窜。溪水徒自清。微容岂足玩。秋蓬飞兮未极。塞草寒兮无色。吴山高兮高度。越水深兮深不测。羡明月之驰光。顾征禽之驶翼。翼伊余马之屡怀。知吾行之未极。夜绵绵而难晓。愁参差而盈臆。望山川悉无似。惟星河犹可识。孤雁夜南飞。客泪夜沾衣。春鸿旦暮返。客子方未归。岁去欢娱尽。年来容貌衰。揽衽形虽是。抚臆事多违。青緺虽长复易解。白云诚远讵难依。去朝市。朝市深归暮。辞北缨而南徂。浮东川而西顾。逢天地之降祥。值日月之重光。当伊仁之菲薄。非余情之信芳。充待诏于金马。奉高宴于柏梁。观斗兽于虎圈。望窈窕于披香。游西园兮登铜雀。攀青琐兮眺重阳。讲金华兮议宣室。昼武帷兮夕文昌。佩甘泉兮履五柞。簪枍栺兮绂承光。托后车兮侍华幄。游渤海兮泛清漳。天道有盈缺。寒暑递炎凉。一朝卖玉碗。眷眷惜馀香。曲池无复处。桂枝亦销亡。清庙徒肃肃。西陵久茫茫。薄暮余多幸。嘉运重来昌。忝稽郡之南尉。典千里之光贵。别北芒于浊河。恋横桥于清渭。望前轩之早桐。对南阶之初卉。非余情之屡伤。寄兹焉兮能慰。眷昔日兮怀哉。日将暮兮归去来。守山东。山东万岭郁青葱。两溪共一泻。水洁望如空。岸侧青莎被。岩间丹桂丛。上瞻既隐轸。下睇亦溟濛。远林响咆兽。近树聒鸣虫。路出若溪右。涧吐金华东。万仞倒危石。百丈注悬潨。制曳写流电。奔飞似白虹。洞井含清气。漏穴吐飞风。玉窦膏滴沥。石乳室空笼。峭崿途弥险。崖岨步才通。余舍平生之所爱。欻暮年而此逢。欲一去而不还。怅邹衣之未褫。揖林壑之清旷。事氓俗之纷诡。幸帝德之方升。值天纲之未毁。既除旧而布新。故化民而俗徙。播赵俗以南徂。扇齐风以东靡。乳雉方可驯。流蝗庶能弭。清心矫世浊。俭政革民侈。秩满归白云。淹留事芝髓。
六忆诗四首
作者：沈约
朝代：南北朝

忆来时。灼灼上阶墀。勤勤叙别离。慊慊道相思。相看常不足。相见乃忘饥。忆坐时。点点罗帐前。或歌四五曲。或弄两三弦。笑时应无比。嗔时更可怜。忆食时。临盘动容色。欲坐复羞坐。欲食复羞食。含哺如不饥。擎瓯似无力。忆眠时。人眠强未眠。解罗不待劝。就枕更须牵。复恐傍人见。娇羞在烛前。
六忆诗四首·其一
作者：沈约
朝代：南北朝

忆来时。灼灼上阶墀。勤勤叙别离。慊慊道相思。相看常不足。相见乃忘饥。
六忆诗四首·其三
作者：沈约
朝代：南北朝

忆食时。临盘动容色。欲坐复羞坐。欲食复羞食。含哺如不饥。擎瓯似无力。
六忆诗四首·其二
作者：沈约
朝代：南北朝

忆坐时。点点罗帐前。或歌四五曲。或弄两三弦。笑时应无比。嗔时更可怜。
六忆诗四首·其四
作者：沈约
朝代：南北朝

忆眠时。人眠强未眠。解罗不待劝。就枕更须牵。复恐傍人见。娇羞在烛前。
冬节后至丞相第诣世子车中作诗
作者：沈约
朝代：南北朝

廉公失权势，门馆有虚盈。贵贱犹如此，况乃曲池平。高车尘未灭，珠履故馀声。宾阶绿钱满，客位紫苔生。谁当九原上，郁郁望佳城。
出重园和傅昭诗
作者：沈约
朝代：南北朝

鲁连扬一策。
陈平出六奇。
邯郸风雨散。
白登烟雾维。
排云出九地。
陵定振五巵。
出重闱和傅昭诗
作者：沈约
朝代：南北朝

鲁连扬一策，陈平出六奇。邯郸风雨散，白登烟雾维。排云出九地，陵定振五卮。
初春诗
作者：沈约
朝代：南北朝

扶道觅阳春，相将共携手。草色犹自腓，林中都未有。无事逐梅花，空教信杨柳。且复归去来，含情寄杯酒。
别范安成
作者：沈约
朝代：南北朝
体裁：诗

生平少年日，分手易前期。
及尔同衰暮，非复别离时。
勿言一樽酒，明日难重持。
梦中不识路，何以慰相思？
别范安成诗
作者：沈约
朝代：南北朝

生平少年日，分手易前期。及尔同衰暮，非复别离时。勿言一樽酒，明日难重持。梦中不识路，何以慰相思。
前缓声歌
作者：沈约
朝代：南北朝

羽人广宵宴，帐集瑶池东。开霞泛彩霭，澄雾迎香风。龙驾出黄苑，帝服起河宫。九疑轥烟雨，三山驭螭鸿。玉銮乃排月，瑶軷信凌空。神行烛玄漠，帝旆委曾虹。箫歌美嬴女，笙吹悦姬童。琼浆且未洽，羽辔已腾空。息凤曾城曲，灭景清都中。隆佑集皇代，委祚溢华嵩。
十咏·脚下履
作者：沈约
朝代：南北朝

丹墀上飒香。
玉殿下趋锵。
逆转珠佩响。
先表绣袿香。
裾开临舞席。
袖拂绕歌堂。
所叹忘怀妾。
见委入罗床。
十咏·领边绣
作者：沈约
朝代：南北朝

纤手制新奇。
剌作可怜仪。
萦丝飞凤子。
结缕坐花儿。
不声如动吹。
无风自褭枝。
丽色傥未歇。
聊承云鬓垂。
十咏二首 其一 领边绣
作者：沈约
朝代：南北朝

纤手制新奇，刺作可怜仪。萦丝飞凤子，结缕坐花儿。不声如动吹，无风自袅枝。丽色傥未歇，聊承云鬓垂。
十咏二首 其二 脚下履
作者：沈约
朝代：南北朝

丹墀上飒沓，玉殿下趋锵。逆转珠佩响，先表绣袿香。裾开临舞席，袖拂绕歌堂。所叹忘怀妾，见委入罗床。
十咏二首·领边绣
作者：沈约
朝代：南北朝

纤手制新奇，刺作可怜仪。萦丝飞凤子，结缕坐花儿。不声如动吹，无风自袅枝。丽色傥未歇，聊承云鬓垂。丹墀上飒沓，玉殿下趋锵。逆转珠佩响，先表绣袿香。裾开临舞席，袖拂绕歌堂。所叹忘怀妾，见委入罗床。
华山馆为国家营功德诗
作者：沈约
朝代：南北朝

沐芳祷灵岳。
稽首恭上玄。
帝昔祈万寿。
臣今请亿年。
丹方缄洞府。
河清时一传。
锦书飞云字。
玉简黄金编。
华山馆为国家营功德诗
作者：沈约
朝代：南北朝

沐芳祷灵岳，稽首恭上玄。帝昔祈万寿，臣今请亿年。丹方缄洞府，河清时一传。锦书飞云字，玉简黄金编。
华阳先生登楼不复下赠呈诗
作者：沈约
朝代：南北朝

侧闻上士说，尺木乃腾霄。云骈不展地，仙居多丽樵。卧待三芝秀，坐对百神朝。衔书必青鸟，佳客信龙镳。非止灵桃实，方见大椿凋。
却东西门行
作者：沈约
朝代：南北朝

驱马城西阿，遥眺想京阙。望极烟原尽，地远山河没。摇装非短晨，还歌岂明发。修服怅边羁，瞻途眇乡谒。驰盖转徂龙，回星引奔月。乐去哀镜满，悲来壮心歇。岁华委徂貌，年霜移暮发。辰物久侵晏，征思坐沦越。清氛掩行梦，忧原荡瀛渤。一念起关山，千里顾丘窟。
去东阳与吏民别诗
作者：沈约
朝代：南北朝

微薄叨今幸，忝荷非昔期。唐风岂异世，钦明重在兹。饰骖去关辅，分竹入河淇。下车如昨日，曳组忽弥期。霜载凋秋草，风三动春旗。无以招卧辙，宁望后相思。
古意诗
作者：沈约
朝代：南北朝

挟瑟丛台下，徙倚爱容光。伫立日已暮，戚戚苦人肠。露葵已堪摘，淇水未沾裳。锦衾无独暖，罗衣空自香。明月虽外照，宁知心内伤。
古意诗
作者：沈约
朝代：南北朝

挟瑟丛台下，徙倚爱容光。
伫立日已暮，戚戚苦人肠。
露葵已堪摘，淇水未沾裳。
锦衾无独暖，罗衣空自香。
明月虽外照，宁知心内伤？
君子有所思行
作者：沈约
朝代：南北朝

晨策终南首，顾望咸阳川。戚里溯层阙，甲馆负崇轩。复途希紫阁，重台拟望仙。巴姬幽兰奏，郑女阳春弦。共矜红颜日，俱忘白发年。寂寥茂陵宅，照曜未央蝉。无以五鼎盛，顾嗤三经玄。
君子行
作者：沈约
朝代：南北朝

良御惑燕楚，妙察乱渑淄。堤倾由漏壤，垣隙自危基。嚣途或妄践，党议勿轻持。
听蝉鸣应诏诗
作者：沈约
朝代：南北朝

轻生宅园篽，复得栖嘉树。岂敢擅洪枝，轻条遭所遇。叶密形易扬，风回响难住。
听蝉鸣应诏诗
作者：沈约
朝代：南北朝

轻生宅园籞。
复得栖嘉树。
岂敢擅洪枝。
轻条遭所遇。
叶密形易扬。
风回响难住。
和刘中书仙诗
作者：沈约
朝代：南北朝

殊庭不可及。
风熛多异色。
霞衣不待缝。
云锦不须织。
和刘中书仙诗
作者：沈约
朝代：南北朝

清旦发玄洲。
是暮宿丹丘。
昆山西北映。
流泉东南流。
霓裳拂流电。
云车委轻霰。
峥嵘上不覩。
寥廓下无见。
和刘中书仙诗二首
作者：沈约
朝代：南北朝

清旦发玄洲，日暮宿丹丘。昆山西北映，流泉东南流。霓裳拂流电，云车委轻霰。峥嵘上不睹，寥廓下无见。殊庭不可及，风熛多异色。霞衣不待缝，云锦不须织。
和刘中书仙诗二首·其一
作者：沈约
朝代：南北朝

清旦发玄洲，日暮宿丹丘。昆山西北映，流泉东南流。霓裳拂流电，云车委轻霰。峥嵘上不睹，寥廓下无见。
和刘中书仙诗二首·其二
作者：沈约
朝代：南北朝

殊庭不可及，风熛多异色。霞衣不待缝，云锦不须织。
和刘雍州绘博山香炉诗
作者：沈约
朝代：南北朝

范金诚可则。
摛思必良工。
凝芳自朱燎。
先铸首山铜。
瓌姿信嵒𡼑。
奇态实玲珑。
峯嶝互相拒。
岩岫杳无穷。
赤松游其上。
敛足御轻鸿。
蛟螭盘其下。
骧首盼层穹。
岭侧多奇树。
或孤或复丛。
岩间有佚女。
垂袂似含风。
翚飞若未已。
虎视郁余雄。
登山起重障。
左右引丝桐。
百和清夜吐。
兰烟四面充。
如彼崇朝气。
触石绕华嵩。
和刘雍州绘博山香炉诗
作者：沈约
朝代：南北朝

范金诚可则，摛思必良工。凝芳自朱燎，先铸首山铜。瑰姿信岩崿，奇态实玲珑。峰嶝互相拒，岩岫杳无穷。赤松游其上，敛足御轻鸿。蛟螭盘其下，骧首盼层穹。岭侧多奇树，或孤或复丛。岩间有佚女，垂袂似含风。翚飞若未已，虎视郁馀雄。登山起重障，左右引丝桐。百和清夜吐，兰烟四面充。如彼崇朝气，触石绕华嵩。
和左丞庾杲之移病诗
作者：沈约
朝代：南北朝

岁暮岂云聊，参差忧与疾。匪浣孰能赐，持身固无述。握兰空盈把，待漏终不溢。嚣喧满眼前，簿领纷盈膝。安用谈天辩，徒劳梦赐笔。挂冠若东都，山林宁复出。
和王中书德充咏白云诗
作者：沈约
朝代：南北朝

白云自帝乡，氛氲屡回没。蔽亏昆山树，含吐瑶台月。秋风西北起，飘我过城阙。城阙已参差，白云复离离。皎洁在天汉，倒影入华池。将过丹丘野，时至碧林垂。九重迎飞燕，万里送翔螭。
和王卫军解讲诗
作者：沈约
朝代：南北朝

妙轮辍往驾。
宝树未开音。
甘露为谁演。
得一标道心。
眇眇玄涂旷。
高义总成林。
七花屏尘相。
八解濯芳襟。
和王卫军解讲诗
作者：沈约
朝代：南北朝

妙轮辍往驾，宝树未开音。甘露为谁演，得一标道心。眇眇玄涂旷，高义总成林。七花屏尘相，八解濯芳襟。
和竟陵王抄书诗
作者：沈约
朝代：南北朝

教微因弛辔，维峻属贞期。义乖良未远，斯文焕在兹。超河综绝礼，冠楚缀沦诗。披縢辨蠹册，酌醴访深疑。澄流黜往性，泛略引前滋。汉壁含遗篆，名山多逸词。绿编方委阁，素简日盈辎。空幸参鸳鹭，比秀恧琼芝。挹流既知广，复道还自嗤。
和竟陵王游仙诗
作者：沈约
朝代：南北朝

朝止阊阖宫。
暮蔂清都阙。
腾盖隐奔星。
低銮避行月。
九疑纷相从。
虹旌乍升没。
青鸟去复还。
高唐云不歇。
若华有余照。
淹留且晞发。
和竟陵王游仙诗二首
作者：沈约
朝代：南北朝

夭矫乘绛仙，螭衣方陆离。玉銮隐云雾，溶溶纷上驰。瑶台风不息，赤水正涟漪。峥嵘玄圃上，聊攀琼树枝。朝止阊阖宫，暮宴清都阙。腾盖隐奔星，低銮避行月。九疑纷相从，虹旌乍升没。青鸟去复还，高唐云不歇。若华有馀照，淹留且晞发。
和竟陵王游仙诗二首·其一
作者：沈约
朝代：南北朝

夭矫乘绛仙，螭衣方陆离。玉銮隐云雾，溶溶纷上驰。瑶台风不息，赤水正涟漪。峥嵘玄圃上，聊攀琼树枝。
和竟陵王游仙诗二首·其二
作者：沈约
朝代：南北朝

朝止阊阖宫，暮宴清都阙。腾盖隐奔星，低銮避行月。九疑纷相从，虹旌乍升没。青鸟去复还，高唐云不歇。若华有馀照，淹留且晞发。
和陆慧晓百姓名诗
作者：沈约
朝代：南北朝

建都望淮海。
树阙表衡稽。
井干风云出。
柏梁星汉齐。
皇王临万宇。
惠化覃黔黎。
吉士服仁义。
宿昔秉华圭。
庸贤起幽谷。
钦言非象犀。
端委康国步。
偃息召邦携。
举政方分策。
易纪粲金泥。
伊余沐嘉幸。
由是别园畦。
曾微涓露答。
光景遂云西。
方随炼丹子。
薄暮矫行迷。
和陆慧晓百姓名诗
作者：沈约
朝代：南北朝

建都望淮海，树阙表衡稽。井干风云出，柏梁星汉齐。皇王临万宇，惠化覃黔黎。吉士服仁义，宿昔秉华圭。庸贤起幽谷，钦言非象犀。端委康国步，偃息召邦携。举政方分策，易纪粲金泥。伊余沐嘉幸，由是别园畦。曾微涓露答，光景遂云西。方随炼丹子，薄暮矫行迷。
咏余雪诗
作者：沈约
朝代：南北朝

阴庭覆素芷。
南阶褰绿葹。
玉台新落构。
青山已半亏。
咏孤桐诗
作者：沈约
朝代：南北朝

龙门百尺时。
排云少孤立。
分根荫玉池。
欲待高鸾集。
咏孤桐诗
作者：沈约
朝代：南北朝

龙门百尺时，排云少孤立。分根荫玉池，欲待高鸾集。
咏山榴诗
作者：沈约
朝代：南北朝

灵园同佳称。
幽山有奇质。
停采久弥鲜。
含华岂期实。
长愿微名隐。
无使孤株出。
咏山榴诗
作者：沈约
朝代：南北朝

灵园同佳称，幽山有奇质。停采久弥鲜，含华岂期实。长愿微名隐，无使孤株出。
咏帐诗
作者：沈约
朝代：南北朝

甲帐垂和璧。
螭云张桂宫。
隋珠既吐曜。
翠被复含风。
咏帐诗
作者：沈约
朝代：南北朝

甲帐垂和璧，螭云张桂宫。隋珠既吐曜，翠被复含风。
咏新荷应诏
作者：沈约
朝代：南北朝

勿言草卉贱，幸宅天池中。
微根才出浪，短干未摇风。
宁知寸心里，蓄紫复含红！
咏新荷应诏诗
作者：沈约
朝代：南北朝

勿言草卉贱，幸宅天池中。微根才出浪，短干未摇风。宁知寸心里，蓄紫复含红。
咏杜若诗
作者：沈约
朝代：南北朝

生在穷绝地。
岂与世相亲。
不顾逢采撷。
本欲芳幽人。
咏杜若诗
作者：沈约
朝代：南北朝

生在穷绝地，岂与世相亲。不顾逢采撷，本欲芳幽人。
咏桃诗
作者：沈约
朝代：南北朝

风来吹叶动，风去畏花伤。红英已照灼，况复含日光。歌童暗理曲，游女夜缝裳。讵减当春泪，能断思人肠。
咏梧桐诗
作者：沈约
朝代：南北朝

秋还遽已落。
春晓犹未荑。
微叶虽可贱。
一剪或成珪。
咏梧桐诗
作者：沈约
朝代：南北朝

秋还遽已落，春晓犹未荑。微叶虽可贱，一剪或成圭。
咏梨应诏诗
作者：沈约
朝代：南北朝

大谷来既重。
岷山道又难。
摧折非所悋。
但令入玉盘。
咏梨应诏诗
作者：沈约
朝代：南北朝

大谷来既重，岷山道又难。摧折非所吝，但令入玉盘。
咏檐前竹诗
作者：沈约
朝代：南北朝
体裁：诗

萌开箨已垂，结叶始成枝。繁荫上蓊茸，促节下离离。风动露滴沥，月照影参差。得生君户牖，不愿夹华池。
咏湖中雁
作者：沈约
朝代：南北朝

白水满春塘，旅雁每迥翔。
唼流牵弱藻，敛翮带馀霜。
群浮动轻浪，单泛逐孤光。
悬飞竟不下，乱起未成行。
刷羽同摇漾，一举还故乡。
咏湖中雁诗
作者：沈约
朝代：南北朝

白水满春塘，旅雁每回翔。唼流牵弱藻，敛翮带馀霜。群浮动轻浪，单泛逐孤光。悬飞竟不下，乱起未成行。刷羽同摇漾，一举还故乡。
咏甘蕉诗
作者：沈约
朝代：南北朝

抽叶固盈丈。
折本信兼围。
流甘揜椰实。
弱缕冠絺衣。
咏甘蕉诗
作者：沈约
朝代：南北朝

抽叶固盈丈，擢本信兼围。流甘掩椰实，弱缕冠絺衣。
咏竹槟榔盘诗
作者：沈约
朝代：南北朝

梢风有劲质，柔用道非一。平织方以文，穹成圆且密。荐羞虽百品，所贵浮天实。幸承欢醑馀，宁辞嘉宴毕。
咏竹火笼诗
作者：沈约
朝代：南北朝

结根终南下，防露复披云。虽为九华扇，聊可涤炎氛。安能偶狐白，鹤夘织成文。覆持鸳鸯被，百和吐氛氲。忽为纤手用，岁暮待罗裙。
咏竹诗
作者：沈约
朝代：南北朝

无人赏高节，徒自抱贞心。
咏笙诗
作者：沈约
朝代：南北朝

彼美实枯枝。
孤筱定参差。
鹍鸡已啁哳。
枣下复林离。
本期王子宴。
宁待洛滨吹。
咏笙诗
作者：沈约
朝代：南北朝

彼美实枯枝，孤筱定参差。鹍鸡已啁哳，枣下复林离。本期王子宴，宁待洛滨吹。
咏筝诗
作者：沈约
朝代：南北朝

秦稳吐绝调。
玉柱扬清曲。
弦依高张断。
声随妙指续。
徒闻音绕梁。
宁知颜如玉。
咏筝诗
作者：沈约
朝代：南北朝

秦筝吐绝调，玉柱扬清曲。弦依高张断，声随妙指续。徒闻音绕梁，宁知颜如玉。
咏箎诗
作者：沈约
朝代：南北朝

江南箫管地。
妙响发亟待枝。
殷勤寄玉指。
含情举复垂。
雕梁再三绕。
轻尘四五移。
曲中有深意。
丹诚君讵知。
咏篪诗
作者：沈约
朝代：南北朝

江南箫管地，妙响发孙枝。殷勤寄玉指，含情举复垂。雕梁再三绕，轻尘四五移。曲中有深意，丹诚君讵知。
咏芙蓉诗
作者：沈约
朝代：南北朝

微风摇紫叶。
轻露拂朱房。
中池所以绿。
待我泛红光。
咏芙蓉诗
作者：沈约
朝代：南北朝

微风摇紫叶，轻露拂朱房。中池所以绿，待我泛红光。
咏菰诗
作者：沈约
朝代：南北朝

结根布洲渚。
垂叶满皋泽。
匹彼露葵羹。
可以留上客。
咏菰诗
作者：沈约
朝代：南北朝

结根布洲渚，垂叶满皋泽。匹彼露葵羹，可以留上客。
咏雪应令诗
作者：沈约
朝代：南北朝

思鸟聚寒芦。
苍云轸暮色。
夜雪合且离。
晓风惊复息。
婵娟入绮窗。
徘徊鹜情极。
弱挂不胜枝。
轻飞屡低翼。
玉山聊可望。
瑶池岂难即。
咏雪应令诗
作者：沈约
朝代：南北朝

思鸟聚寒芦，苍云轸暮色。夜雪合且离，晓风惊复息。婵娟入绮窗，徘徊鹜情极。弱挂不胜枝，轻飞屡低翼。玉山聊可望，瑶池岂难即。
咏青苔诗
作者：沈约
朝代：南北朝

缘阶已漠漠，泛水复绵绵。微根如欲断，轻丝似更联。长风隐细草，深堂没绮钱。萦郁无人赠，葳蕤徒可怜。
咏馀雪诗
作者：沈约
朝代：南北朝

阴庭覆素芷，南阶褰绿葹。玉台新落构，青山已半亏。
咏鹿葱诗
作者：沈约
朝代：南北朝

野马不任骑。兔丝不任织。既非中野花。无堪麇麚食。
咏鹿葱诗
作者：沈约
朝代：南北朝

野马不任骑。
兔丝不任织。
既非中野花。
无堪麕䴥食。
四城门诗
作者：沈约
朝代：南北朝

六龙既惊轸。
二鼠复驰光。
衰龄难慎辅。
暮质易凋伤。
四城门诗
作者：沈约
朝代：南北朝

六龙既惊轸，二鼠复驰光。衰龄难慎辅，暮质易凋伤。
四时白纻歌·春白纻
作者：沈约
朝代：南北朝

兰叶参差桃半红。
飞芳舞縠戏春风。
如娇如怨状不同。
含笑流眄满堂中。
翡翠羣飞飞不息。
愿在云间长比翼。
佩服瑶草驻容色。
舜日尧年欢无极。
四时白纻歌五首 其一 春白纻
作者：沈约
朝代：南北朝

兰叶参差桃半红，飞芳舞縠戏春风。如娇如怨状不同，含笑流眄满堂中。翡翠群飞飞不息，愿在云间长比翼。佩服瑶草驻容色，舜日尧年欢无极。
四时白纻歌五首 其三 秋白纻
作者：沈约
朝代：南北朝

白露欲凝草已黄，金管玉柱响洞房。双心一影俱回翔，吐情寄君君莫忘。
四时白纻歌五首 其二 夏白纻
作者：沈约
朝代：南北朝

朱光灼烁照佳人，含情送意遥相亲。嫣然一转乱心神，非子之故欲谁因。
四时白纻歌五首 其五 夜白纻
作者：沈约
朝代：南北朝

秦筝齐瑟燕赵女，一朝得意心相许。明月如规方袭予，夜长未央歌白纻。
四时白纻歌五首 其四 冬白纻
作者：沈约
朝代：南北朝

寒闺昼密罗幌垂，婉容丽色心相知。双去双还誓不移，长袖拂面为君施。
四时白纻歌五首·春白纻
作者：沈约
朝代：南北朝

兰叶参差桃半红，飞芳舞縠戏春风。如娇如怨状不同，含笑流眄满堂中。翡翠群飞飞不息，愿在云间长比翼。佩服瑶草驻容色，舜日尧年欢无极。朱光灼烁照佳人，含情送意遥相亲。嫣然一转乱心神，非子之故欲谁因。白露欲凝草已黄，金管玉柱响洞房。双心一影俱回翔，吐情寄君君莫忘。寒闺昼密罗幌垂，婉容丽色心相知。双去双还誓不移，长袖拂面为君施。秦筝齐瑟燕赵女，一朝得意心相许。明月如规方袭予，夜长未央歌白纻。
团扇歌二首
作者：沈约
朝代：南北朝

青青林中竹，可作白团扇。动摇玉郎手，因风托方便。团扇复团扇，持许自障面。憔悴无复理，羞与郎相见。
团扇歌二首·其一
作者：沈约
朝代：南北朝

青青林中竹，可作白团扇。动摇玉郎手，因风托方便。
团扇歌二首·其二
作者：沈约
朝代：南北朝

团扇复团扇，持许自障面。憔悴无复理，羞与郎相见。
园橘诗
作者：沈约
朝代：南北朝

绿叶迎露滋。
朱苞待霜润。
但令入玉柈。
金衣非所悋。
园橘诗
作者：沈约
朝代：南北朝

绿叶迎露滋，朱苞待霜润。但令入玉柈，金衣非所吝。
夜夜曲
作者：沈约
朝代：南北朝

北斗阑干去，夜夜心独伤。月辉横射枕，灯光半隐床。
夜夜曲
作者：沈约
朝代：南北朝

河汉纵且横，北斗横复直。星汉空如此，宁知心有忆。孤灯暧不明，寒机晓犹织。零泪向谁道，鸡鸣徒叹息。
夜夜曲
作者：沈约
朝代：南北朝

河汉纵且横，北斗横复直。
星汉空如此，宁知心有忆？
孤灯暧不明，寒机晓犹织。
零泪向谁道，鸡鸣徒叹息。
大言应令诗
作者：沈约
朝代：南北朝

隘此大泛庭。
方知九垓局。
穷天岂弥指。
尽地不容足。
大言应令诗
作者：沈约
朝代：南北朝

隘此大泛庭，方知九垓局。穷天岂弥指，尽地不容足。
奉华阳王外兵诗
作者：沈约
朝代：南北朝

餐玉驻年龄，吞霞反容质。眇识青丘树，回见扶桑日。烂熳蜃云舒，嵚崟山海出。
奉和竟陵王经刘瓛墓诗
作者：沈约
朝代：南北朝

表闾钦逸轨，轼墓礼真魂。化涂终眇默，神理暧犹存。尘经未辍幌，高衡已委门。日芜子云舍，徒望董生园。华阴无遗布，楚席有灵樽。玄泉倘能慰，长夜且勿论。
奉和竟陵王药名诗
作者：沈约
朝代：南北朝

丹草秀朱翘，重台架危岊。木兰露易饮，射干枝可结。阳隰采辛夷，寒山望积雪。玉泉亟周流，云华乍明灭。合欢叶暮卷，爵林声夜切。垂景迫连桑，思仙慕云埒。荆实剖丹瓶，龙刍汗奔血。照握乃夜光，盈车非玉屑。细柳空葳蕤，水萍终委绝。黄符若可挹，长生永昭皙。
奉和竟陵王郡县名诗
作者：沈约
朝代：南北朝

西都富轩冕，南宫溢才彦。高阙连朱雉，方渠渐游殿。广川肆河济，长岑绕崤汧。曲梁济危渚，平皋骋悠眄。清渊皎澄彻，曾山郁葱茜。阳泉濯春藻，阴丘聚寒霰。西华不可留，东光促奔箭。望都游子怀，临戎征马倦。既豫平台集，复齿南皮宴。一窥长安城，羞言杜陵掾。
宿东园诗
作者：沈约
朝代：南北朝

陈王斗鸡道，安仁采樵路。东郊岂异昔，聊可閒余步。野径既盘纡，荒阡亦交互。槿篱疏复密，荆扉新且故。树顶鸣风飙，草根积霜露。惊麇去不息，征鸟时相顾。茅栋啸愁鸱，平冈走寒兔。夕阴带层阜，长烟引轻素。飞光忽我遒，岂止岁云暮。若蒙西山药，颓龄倘能度。
宿东园诗
作者：沈约
朝代：南北朝

陈王鬬鸡道。
安仁采樵路。
东郊岂异昔。
聊可闲余步。
野径既盘纡。
荒阡亦交互。
槿篱疏复密。
荆扉新且故。
树顶鸣风飙。
草根积霜露。
惊麏去不息。
征鸟时相顾。
茅栋啸愁鸱。
平冈走寒兔。
夕阴带层阜。
长烟引轻素。
飞光忽我遒。
岂止岁云暮。
若蒙西山药。
颓龄倘能度。
寒松诗
作者：沈约
朝代：南北朝

梢声振寒声。
青葱标暮色。
疎叶望岭齐。
乔𠏉临云直。
寒松诗
作者：沈约
朝代：南北朝

梢耸振寒声，青葱标暮色。疏叶望岭齐，乔干凌云直。
少年新婚为之咏诗
作者：沈约
朝代：南北朝

山阴柳家女。
莫言出田墅。
丰容好姿颜。
便僻工言语。
腰肢既软弱。
衣服亦华楚。
红轮映早寒。
画扇迎初暑。
锦履并花纹。
绣带同心苣。
罗繻金薄厕。
云鬓花钗举。
我情已郁纡。
何用表崎岖。
托意眉间黛。
申心口上朱。
莫争三春价。
坐丧千金躯。
盈尺青铜镜。
径寸合浦珠。
无因达往意。
欲寄双飞凫。
裾开见玉趾。
衫薄映凝肤。
羞言赵飞燕。
笑杀秦罗敷。
白顾虽悴薄。
冠盖耀城隅。
高门列驺驾。
广路从骊驹。
何惭鹿卢剑。
讵减府中趋。
还家问乡里。
讵堪持作夫。
少年新婚为之咏诗
作者：沈约
朝代：南北朝

山阴柳家女，莫言出田墅。丰容好姿颜，便僻工言语。腰肢既软弱，衣服亦华楚。红轮映早寒，画扇迎初暑。锦履并花纹，绣带同心苣。罗繻金薄厕，云鬓花钗举。我情已郁纡，何用表崎岖。托意眉间黛，申心口上朱。莫争三春价，坐丧千金躯。盈尺青铜镜，径寸合浦珠。无因达往意，欲寄双飞凫。裾开见玉趾，衫薄映凝肤。羞言赵飞燕，笑杀秦罗敷。白顾虽悴薄，冠盖耀城隅。高门列驺驾，广路从骊驹。何惭鹿卢剑，讵减府中趋。还家问乡里，讵堪持作夫。
应王中丞思远咏月诗
作者：沈约
朝代：南北朝

月华临静夜，夜静灭氛埃。方晖竟户入，圆影隙中来。高楼切思妇，西园游上才。网轩映珠缀，应门照绿苔。洞房殊未晓，清光信悠哉。
庭雨应诏诗
作者：沈约
朝代：南北朝

出空宁可图。
入庭位难赋。
非烟复非云。
如丝复如雾。
霢霂裁欲垂。
霏微不能注。
虽无千金质。
聊为一辰趣。
庭雨应诏诗
作者：沈约
朝代：南北朝

出空宁可图，入庭倍难赋。非烟复非云，如丝复如雾。霢霂裁欲垂，霏微不能注。虽无千金质，聊为一辰趣。
循役朱方道路诗
作者：沈约
朝代：南北朝

分繻出帝京。
升装奉皇穆。
洞野属沧溟。
联郊溯河服。
日映青丘岛。
尘起邯郸陆。
江移林岸微。
岩深烟岫复。
岁严摧磴草。
午寒散峤木。
萦蔚夕飙卷。
蹉跎晚云伏。
霞志非易从。
旌躯信难牧。
岂慕淄宫梧。
方辞兔园竹。
覊心亦何言。
迷踪庶能复。
循役朱方道路诗
作者：沈约
朝代：南北朝

分繻出帝京，升装奉皇穆。洞野属沧溟，联郊溯河服。日映青丘岛，尘起邯郸陆。江移林岸微，岩深烟岫复。岁严摧磴草，午寒散峤木。萦蔚夕飙卷，蹉跎晚云伏。霞志非易从，旌躯信难牧。岂慕淄宫梧，方辞兔园竹。羁心亦何言，迷踪庶能复。
怀旧诗·伤刘沨
作者：沈约
朝代：南北朝

处和无近累。
天然有胜质。
萧瑟负高情。
耿介怀秋实。
义贵良为重。
兰摧非所恤。
一罢平生言。
宁知携手日。
怀旧诗·伤庾杲之
作者：沈约
朝代：南北朝

右率馥时誉。
秀出冠朋僚。
耸兹千仞气。
振此百寻条。
藴藉含文雅。
散朗溢风飚。
楸槚今已合。
容范尚昭昭。
怀旧诗·伤李珪之
作者：沈约
朝代：南北朝

少府怀贞节。
忘躯济所奉。
吏道勤不息。
繁文长自拥。
既阙优孟歌。
身没谁为宠。
怀旧诗·伤王融
作者：沈约
朝代：南北朝

元长秉奇调。
弱冠慕前踪。
眷言怀祖武。
一篑望成峯。
途艰行易跌。
命舛志难逢。
折风落迅羽。
流恨满青松。
怀旧诗·伤王谌
作者：沈约
朝代：南北朝

长史体闲任。
坦荡无外求。
持身非诡遇。
应物有虚舟。
心从朋好尽。
形为欢宴留。
欢宴未终毕。
零落委山丘。
怀旧诗·伤胡谐之
作者：沈约
朝代：南北朝

豫州怀风范。
绰然标雅度。
处约志不渝。
接广情无忤。
颉颃事刀笔。
纷纶递朱素。
美志同山阿。
浮年迫朝露。
怀旧诗·伤虞炎
作者：沈约
朝代：南北朝

东南既擅美。
洛阳复称才。
携手同欢宴。
比迹共游陪。
事随短秀落。
言归长夜台。
怀旧诗·伤韦景猷
作者：沈约
朝代：南北朝

韦叟识前载。
博物备戎华。
税骖止营校。
沦迹委泥沙。
始知庸听局。
方悟大音赊。
怀旧诗九首 其一 伤王融
作者：沈约
朝代：南北朝

元长秉奇调，弱冠慕前踪。眷言怀祖武，一篑望成峰。途艰行易跌，命舛志难逢。折风落迅羽，流恨满青松。
怀旧诗九首 其七 伤韦景猷
作者：沈约
朝代：南北朝

韦叟识前载，博物备戎华。税骖止营校，沦迹委泥沙。始知庸听局，方悟大音赊。
怀旧诗九首 其三 伤庾杲之
作者：沈约
朝代：南北朝

右率馥时誉，秀出冠朋僚。耸兹千仞气，振此百寻条。蕴藉含文雅，散朗溢风飙。楸槚今已合，容范尚昭昭。
怀旧诗九首 其九 伤胡谐之
作者：沈约
朝代：南北朝

豫州怀风范，绰然标雅度。处约志不渝，接广情无忤。颉颃事刀笔，纷纶递朱素。美志同山阿，浮年迫朝露。
怀旧诗九首 其二 伤谢朓
作者：沈约
朝代：南北朝
体裁：诗

吏部信才杰，文锋振奇响。调与金石谐，思逐风云上。岂言陵霜质，忽随人事往。尺璧尔何冤，一旦同丘壤。
怀旧诗九首 其五 伤虞炎
作者：沈约
朝代：南北朝

东南既擅美，洛阳复称才。携手同欢宴，比迹共游陪。事随短秀落，言归长夜台。
怀旧诗九首 其八 伤刘沨
作者：沈约
朝代：南北朝

处和无近累，天然有胜质。萧瑟负高情，耿介怀秋实。义贵良为重，兰摧非所恤。一罢平生言，宁知携手日。
怀旧诗九首 其六 伤李圭之
作者：沈约
朝代：南北朝

少府怀贞节，忘躯济所奉。吏道勤不息，繁文长自拥。既阙优孟歌，身没谁为宠。
怀旧诗九首 其四 伤王谌
作者：沈约
朝代：南北朝

长史体閒任，坦荡无外求。持身非诡遇，应物有虚舟。心从朋好尽，形为欢宴留。欢宴未终毕，零落委山丘。
怀旧诗九首·伤王融
作者：沈约
朝代：南北朝

元长秉奇调，弱冠慕前踪。眷言怀祖武，一篑望成峰。途艰行易跌，命舛志难逢。折风落迅羽，流恨满青松。吏部信才杰，文锋振奇响。调与金石谐，思逐风云上。岂言陵霜质，忽随人事往。尺璧尔何冤，一旦同丘壤。右率馥时誉，秀出冠朋僚。耸兹千仞气，振此百寻条。蕴藉含文雅，散朗溢风飙。楸槚今已合，容范尚昭昭。长史体閒任，坦荡无外求。持身非诡遇，应物有虚舟。心从朋好尽，形为欢宴留。欢宴未终毕，零落委山丘。东南既擅美，洛阳复称才。携手同欢宴，比迹共游陪。事随短秀落，言归长夜台。少府怀贞节，忘躯济所奉。吏道勤不息，繁文长自拥。既阙优孟歌，身没谁为宠。韦叟识前载，博物备戎华。税骖止营校，沦迹委泥沙。始知庸听局，方悟大音赊。处和无近累，天然有胜质。萧瑟负高情，耿介怀秋实。义贵良为重，兰摧非所恤。一罢平生言，宁知携手日。豫州怀风范，绰然标雅度。处约志不渝，接广情无忤。颉颃事刀笔，纷纶递朱素。美志同山阿，浮年迫朝露。
怀旧诗伤谢朓
作者：沈约
朝代：南北朝

吏部信才杰，文峰振奇响。
调与金石谐，思逐风云上。
岂言陵霜质，忽随人事往。
尺璧尔何冤，一旦同丘壤。
怨歌行
作者：沈约
朝代：南北朝

时屯宁易犯，俗险信难群。坎坛元淑赋，顿挫敬通文。遽沦班姬宠，夙窆贾生坟。短俗同如此，长叹何足云。
悲哉行
作者：沈约
朝代：南北朝

旅游媚年春。
年春媚游人。
徐光旦垂彩。
和露晓凝津。
时嘤起稚叶。
蕙气动初苹。
一朝阻旧国。
万里隔良辰。
悲哉行
作者：沈约
朝代：南北朝

旅游媚年春，年春媚游人。徐光旦垂彩，和露晓凝津。时嘤起稚叶，蕙气动初蘋。一朝阻旧国，万里隔良辰。
悼亡诗
作者：沈约
朝代：南北朝
体裁：诗

去秋三五月，今秋还照梁。今春兰蕙草，来春复吐芳。悲哉人道异，一谢永销亡。帘屏既毁撤，帷席更施张。游尘掩虚座，孤帐覆空床。万事无不尽，徒令存者伤。
憩郊园和约法师采药诗
作者：沈约
朝代：南北朝

郭外三千亩。
欲以贸朝饘。
繁蔬既绮布。
密菓亦星悬。
憩郊园和约法师采药诗
作者：沈约
朝代：南北朝

郭外三千亩，欲以贸朝饘。繁蔬既绮布，密果亦星悬。
拟青青河畔草
作者：沈约
朝代：南北朝

漠漠床上尘。
心中忆故人。
故人不可忆。
中夜长叹息。
叹息想容仪。
不言长别离。
别离稍已久。
空床寄杯酒。
拟青青河畔草
作者：沈约
朝代：南北朝

漠漠床上尘，心中忆故人。故人不可忆，中夜长叹息。叹息想容仪，不言长别离。别离稍已久，空床寄杯酒。
携手曲
作者：沈约
朝代：南北朝

舍辔下雕辂，更衣奉玉床。斜簪映秋水，开镜比春妆。所畏红颜促，君恩不可长。鵁冠且容裔，岂吝桂枝亡。
效古诗
作者：沈约
朝代：南北朝

可怜桂树枝，单雄忆故雌。岁暮异栖宿，春至犹别离。山河隔长路，路远绝容仪。岂云无可匹，寸心终不移。
新安江至清浅深见底贻京邑同好
作者：沈约
朝代：南北朝

眷言访舟客，兹川信可珍。
洞澈随清浅，皎镜无冬春。
千仞写乔树，万丈见游鳞。
沧浪有时浊，清济涸无津。
岂若乘斯去，俯映石磷磷。
纷吾隔嚣滓，宁假濯衣巾？
愿以潺湲水，沾君缨上尘。
新安江至清浅深见底贻京邑同游诗
作者：沈约
朝代：南北朝

眷言访舟客，兹川信可珍。洞彻随清浅，皎镜无冬春。千仞写乔树，百丈见游鳞。沧浪有时浊，清济涸无津。岂若乘斯去，俯映石磷磷。纷吾隔嚣滓，宁假濯衣巾。愿以潺湲水，沾君缨上尘。
日出东南隅行
作者：沈约
朝代：南北朝

朝日出邯郸。
照我丛台端。
中有倾城艳。
顾景织罗纨。
延躯以纤约。
遗视若回澜。
瑶装映层绮。
金服炫雕栾。
幸有同匡好。
西仕服秦官。
宝剑垂玉贝。
汗马饰金鞍。
萦场类转雪。
逸控写腾鸾。
罗衣夕解带。
玉钗暮垂冠。
日出东南隅行
作者：沈约
朝代：南北朝

朝日出邯郸，照我丛台端。中有倾城艳，顾景织罗纨。延躯似纤约，遗视若回澜。瑶装映层绮，金服炫雕栾。幸有同匡好，西仕服秦官。宝剑垂玉贝，汗马饰金鞍。萦场类转雪，逸控写腾鸾。罗衣夕解带，玉钗暮垂冠。
早发定山诗
作者：沈约
朝代：南北朝

夙龄爱远壑，晚莅见奇山。标峰彩虹外，置岭白云间。倾壁忽斜竖，绝顶复孤圆。归海流漫漫，出浦水溅溅。野棠开未落，山樱发欲然。忘归属兰杜，怀禄寄芳荃。眷言采三秀，徘徊望九仙。
早行逢故人车中为赠诗
作者：沈约
朝代：南北朝

残朱犹暧暧。
余粉尚霏霏。
昨宵何处宿。
今晨拂露归。
早行逢故人车中为赠诗
作者：沈约
朝代：南北朝

残朱犹暧暧，馀粉尚霏霏。昨宵何处宿，今晨拂露归。
春咏诗
作者：沈约
朝代：南北朝

杨柳乱如丝，绮罗不自持。春草黄复绿，客心伤此时。青苔已结洧，碧水复盈淇。日华照赵瑟，风色动燕姬。襟前万行泪，故是一相思。
昭君辞
作者：沈约
朝代：南北朝

朝发披香殿，夕济汾阴河。
于兹怀九逝，自此敛双蛾。
沾妆如湛露，绕臆状流波。
日见奔沙起，稍觉转蓬多。
朔风犯肌骨，非直伤绮罗。
衔涕试南望，关山郁嵯峨。
始作阳春曲，终成苦寒歌。
惟有三五夜，明月暂经过。
昭君辞
作者：沈约
朝代：南北朝

朝发披香殿，夕济汾阴河。于兹怀九逝，自此敛双蛾。沾妆疑湛露，绕臆状流波。日见奔沙起，稍觉转蓬多。胡风犯肌骨，非直伤绮罗。衔涕试南望，关山郁嵯峨。始作阳春曲，终成苦寒歌。惟有三五夜，明月暂经过。
有所思
作者：沈约
朝代：南北朝

西征登陇首，东望不见家。
关树抽紫叶，塞草发青芽。
昆明当欲满，葡萄应作花。
流泪对汉使，因书寄狭斜。
有所思
作者：沈约
朝代：南北朝

西征登陇首，东望不见家。关树抽紫叶，塞草发青芽。昆明当欲满，蒲萄应作花。流泪对汉使，因书寄狭邪。
梁三朝雅乐歌 雍雅 三
作者：沈约
朝代：南北朝

百司警列。
皇在在陛。
既饫且醑。
卒食成礼。
其容穆穆。
其仪济济。
凡百庶僚。
莫不恺悌。
奄有万国。
抑由天启。
梁三朝雅乐歌·胤雅
作者：沈约
朝代：南北朝

自昔殷代。
哲王迭有。
降及周成。
惟器是守。
上天乃眷。
大梁既受。
灼灼重明。
仰承元首。
体干作贰。
命服斯九。
置保置师。
居前居后。
前星比耀。
克隆万寿。
梁三朝雅乐歌十九首 其一 俊雅
作者：沈约
朝代：南北朝

惟王建国，辨方正位。于赫有梁，向明而治。知人则哲，聪明文思。思皇多士，俊乂咸事。弗惟其官，惟人乃备。
梁三朝雅乐歌十九首 其一 俊雅
作者：沈约
朝代：南北朝

设官分职，髦俊攸俟。髦俊伊何，贵德尚齿。唐乂咸事，周宁多士。区区卫国，犹赖君子。汉之得人，帝猷乃理。
梁三朝雅乐歌十九首 其九 需雅
作者：沈约
朝代：南北朝

农用八政食为元。播时百谷民所天。禘尝郊社尽洁虔。燕飨馈食礼节宣。九功惟序登颂弦。
梁三朝雅乐歌十九首 其九 需雅
作者：沈约
朝代：南北朝

农用八政食为元。播时百谷民所天。禘尝郊社尽洁虔。燕飨馈食礼节宣。九功惟序登颂弦。感物而动物靡遂。大羹不和有遗味。非极口腹而行气。节之民心杀攸贵。宁为礼本饔与饩。始诸饮食物之初。设卦观象受以需。烝民乃粒有牲刍。自卫反鲁删诗书。弋不射宿杀已祛。在昔哲王观民志。庶羞百品因时备。为善不同同归治。蔬膳菲食化始至。率物以躬行尊位。雅有洄酌风采苹。蕴藻之菜非八珍。涧溪沼沚贵先民。明信之德感人神。譬诸礿祭在西邻。行苇之微犹勿践。宁惟血气无身剪。圣人之心微而显。千里之应出言善。况遂豚鱼革前典。春酸夏苦冬有宜。筐莒锜釜备糗酏。逡巡揖让诏司仪。卑高制节明等差。君臣之序正在斯。日月光华风四塞。规飨有序仪不忒。匪天私梁乃佑德。光被四表自南北。长世缀旒为下国。
梁三朝雅乐歌十九首 其九 需雅
作者：沈约
朝代：南北朝

实体平心待和味。庶羞百品多为贵。或鼎或鼒宣九沸。楚桂胡盐芼芳卉。加笾列俎雕且蔚。
梁三朝雅乐歌十九首 其九 需雅
作者：沈约
朝代：南北朝

实体平心待和味。庶羞百品多为贵。或鼎或鼒宣九沸。楚桂胡盐芼芳卉。加笾列俎雕且蔚。五味九变兼六和。令芳甘旨庶且多。三危之露九期禾。圆案方丈粲星罗。皇举斯乐同山河。九州上腴非一族。玄芝碧树寿华木。终朝采之不盈掬。用拂腥膻和九谷。既甘且饫致遐福。人欲所大味为先。兴和尽敬咸在旃。碧鳞朱尾献嘉鲜。红毛绿翼坠轻翾。臣拜稽首万斯年。击钟以俟惟大国。况乃御天流至德。侑食斯举扬盛则。其礼不愆仪不忒。风猷所被深且塞。膳夫奉职献芳滋。不麛不夭咸以时。调甘适苦别渑淄。其德不爽受福厘。于焉逸豫永无期。备味斯飨惟至圣。咸降人神礼为盛。或风或雅流歌咏。负鼎言归启殷命。悠悠四海同兹庆。道我六穗罗八珍。洪鼎自爨匪劳薪。荆包海物必来陈。滑甘滫？味和神。以斯至德被无垠。
梁三朝雅乐歌十九首 其五 寅雅
作者：沈约
朝代：南北朝

礼莫违，乐具举。延藩辟，朝帝所。执桓蒲，列齐莒。垂衮毳，纷容与。升有仪，降有序。齐簪绂，忘笑语。始矜严，终酣醑。
梁三朝雅乐歌十九首 其五 寅雅
作者：沈约
朝代：南北朝

礼莫违，乐具举。延藩辟，朝帝所。执桓蒲，列齐莒。垂衮毳，纷容与。升有仪，降有序。齐簪绂，忘笑语。始矜严，终酣醑。百福四象初，万寿三元始。拜献惟衮职，同心协卿士。北极永无穷，南山何足拟。寿随百礼洽，庆与三朝升。惟皇集繁祉，景福互相仍。申锡永无遗，穰简必来应。百味既含馨，六饮莫能尚。玉罍信湛湛，金卮颇摇漾。敬举发天和，祥祉流嘉贶。
梁三朝雅乐歌十九首 其五 寅雅
作者：沈约
朝代：南北朝

车同轨，行同伦。来万国，相九宾。延群后，朝荩臣。礼时行，乐日新。摐夷则，奏雅寅。衮衣曜，玉帛陈。仪抑抑，皇恂恂。
梁三朝雅乐歌十九首 其五 寅雅
作者：沈约
朝代：南北朝

车同轨，行同伦。来万国，相九宾。延群后，朝荩臣。礼时行，乐日新。摐夷则，奏雅寅。衮衣曜，玉帛陈。仪抑抑，皇恂恂。明君创洪业，大同登颂声。开元洽百礼，来仪奏九成。申锡南山祚，赫赫复明明。三朝礼乐和，百福随春酒。玉樽湛而献，聪明作元后。安乐享延年，无疆臣拜手。四气新元旦，万寿初今朝。趋拜齐衮玉，钟石变箫韶。日升等皇运，洪基邈日遥。
梁三朝雅乐歌十九首 其六 介雅
作者：沈约
朝代：南北朝

明君创洪业，大同登颂声。开元洽百礼，来仪奏九成。申锡南山祚，赫赫复明明。
梁三朝雅乐歌十九首 其六 介雅
作者：沈约
朝代：南北朝

百福四象初，万寿三元始。拜献惟衮职，同心协卿士。北极永无穷，南山何足拟。
梁三朝雅乐歌十九首 其十七 雍雅
作者：沈约
朝代：南北朝

明明在上，其仪有序。终事靡愆，收铏撤俎。乃升乃降，和乐备举。天德莫违，人谋是与。敬行礼达，兹焉燕语。
梁三朝雅乐歌十九首 其十七 雍雅
作者：沈约
朝代：南北朝

穆穆天子，时惟圣敬。济济群公，恭为德柄。为撤有典，膳夫是命。礼行禘尝，义光朝聘。神飨其德，民洽其庆。
梁三朝雅乐歌十九首 其四 胤雅
作者：沈约
朝代：南北朝

天下为家，大梁受命。眷求一德，惟烈无竞。仪刑哲王，元良诞庆。灼灼明两，作离承圣。英华外发，温文成性。立师立保，左右惟政。休有烈光，前星比盛。
梁三朝雅乐歌十九首 其四 胤雅
作者：沈约
朝代：南北朝

自昔殷代，哲王迭有。降及周成，惟器是守。上天乃眷，大梁既受。灼灼重明，仰承元首。体乾作贰，命服斯九。置保置师，居前居后。前星比耀，克隆万寿。
梁三朝雅乐歌十九首·俊雅
作者：沈约
朝代：南北朝

惟王建国，辨方正位。于赫有梁，向明而治。知人则哲，聪明文思。思皇多士，俊乂咸事。弗惟其官，惟人乃备。训迪庶工，位以德序。恭已而治，垂旒当宁。或以言扬，或以事举。春朝秋觐，圭币惟旅。翼翼丰郇，峨峨齐楚。客入金奏，宾至县兴。威仪有则，是降是升。百辟卿士，元首是承。左右秩秩，终敬且矜。彝伦攸序，王猷以凝。天下为家，大梁受命。眷求一德，惟烈无竞。仪刑哲王，元良诞庆。灼灼明两，作离承圣。英华外发，温文成性。立师立保，左右惟政。休有烈光，前星比盛。穆穆天子，时惟圣敬。济济群公，恭为德柄。为撤有典，膳夫是命。礼行禘尝，义光朝聘。神飨其德，民洽其庆。尚有和羹，既戒且平。亦有其馂，亦惟克明。其馂惟旅，其酳惟成。百礼斯洽，三宥已行。明哉元首，遹骏其声。戒食有章，卒食惟序。庭鸣金奏，凯收笾莒。客出以雍，撤以振羽。离磬乃作，和钟备举。济济威仪，喤喤簨虡。
梁三朝雅乐歌十九首·俊雅
作者：沈约
朝代：南北朝

设官分职，髦俊攸俟。髦俊伊何，贵德尚齿。唐乂咸事，周宁多士。区区卫国，犹赖君子。汉之得人，帝猷乃理。开我八袭，辟我九重。珩佩流响，缨绂有容。衮衣前迈，列辟云从。义兼东序，事美西雍。分阶等肃，异列齐恭。重列北上，分庭异陛。百司扬职，九宾相礼。齐宋舅甥，鲁卫兄弟。思皇蔼蔼，群龙济济。我有嘉宾，实惟恺悌。自昔殷代，哲王迭有。降及周成，惟器是守。上天乃眷，大梁既受。灼灼重明，仰承元首。体乾作贰，命服斯九。置保置师，居前居后。前星比耀，克隆万寿。明明在上，其仪有序。终事靡愆，收铏撤俎。乃升乃降，和乐备举。天德莫违，人谋是与。敬行礼达，兹焉燕语。我馂惟阜，我肴孔庶。嘉味既充，食旨斯饫。属厌无爽，冲和在御。击壤齐欢，怀生等豫。烝庶乃粒，实由仁恕。百司警列，皇在在陛。既饫且醑，卒食成礼。其容穆穆，其仪济济。凡百庶僚，莫不恺悌。奄有万国，抑由天启。
梁三朝雅乐歌十九首·其七
作者：沈约
朝代：南北朝

三朝礼乐和，百福随春酒。玉樽湛而献，聪明作元后。安乐享延年，无疆臣拜手。
梁三朝雅乐歌十九首·其七
作者：沈约
朝代：南北朝

寿随百礼洽，庆与三朝升。惟皇集繁祉，景福互相仍。申锡永无遗，穰简必来应。
梁三朝雅乐歌十九首·其三
作者：沈约
朝代：南北朝

客入金奏，宾至县兴。威仪有则，是降是升。百辟卿士，元首是承。左右秩秩，终敬且矜。彝伦攸序，王猷以凝。
梁三朝雅乐歌十九首·其三
作者：沈约
朝代：南北朝

重列北上，分庭异陛。百司扬职，九宾相礼。齐宋舅甥，鲁卫兄弟。思皇蔼蔼，群龙济济。我有嘉宾，实惟恺悌。
梁三朝雅乐歌十九首·其二
作者：沈约
朝代：南北朝

开我八袭，辟我九重。珩佩流响，缨绂有容。衮衣前迈，列辟云从。义兼东序，事美西雍。分阶等肃，异列齐恭。
梁三朝雅乐歌十九首·其二
作者：沈约
朝代：南北朝

训迪庶工，位以德序。恭已而治，垂旒当宁。或以言扬，或以事举。春朝秋觐，圭币惟旅。翼翼丰郇，峨峨齐楚。
梁三朝雅乐歌十九首·其八
作者：沈约
朝代：南北朝

四气新元旦，万寿初今朝。趋拜齐衮玉，钟石变箫韶。日升等皇运，洪基邈日遥。
梁三朝雅乐歌十九首·其八
作者：沈约
朝代：南北朝

百味既含馨，六饮莫能尚。玉罍信湛湛，金卮颇摇漾。敬举发天和，祥祉流嘉贶。
梁三朝雅乐歌十九首·其十
作者：沈约
朝代：南北朝

五味九变兼六和。令芳甘旨庶且多。三危之露九期禾。圆案方丈粲星罗。皇举斯乐同山河。
梁三朝雅乐歌十九首·其十
作者：沈约
朝代：南北朝

感物而动物靡遂。大羹不和有遗味。非极口腹而行气。节之民心杀攸贵。宁为礼本饔与饩。
梁三朝雅乐歌十九首·其十一
作者：沈约
朝代：南北朝

九州上腴非一族。玄芝碧树寿华木。终朝采之不盈掬。用拂腥膻和九谷。既甘且饫致遐福。
梁三朝雅乐歌十九首·其十一
作者：沈约
朝代：南北朝

始诸饮食物之初。设卦观象受以需。烝民乃粒有牲刍。自卫反鲁删诗书。弋不射宿杀已祛。
梁三朝雅乐歌十九首·其十三
作者：沈约
朝代：南北朝

击钟以俟惟大国。况乃御天流至德。侑食斯举扬盛则。其礼不愆仪不忒。风猷所被深且塞。
梁三朝雅乐歌十九首·其十三
作者：沈约
朝代：南北朝

雅有洄酌风采苹。蕴藻之菜非八珍。涧溪沼沚贵先民。明信之德感人神。譬诸礿祭在西邻。
梁三朝雅乐歌十九首·其十九
作者：沈约
朝代：南北朝

戒食有章，卒食惟序。庭鸣金奏，凯收笾莒。客出以雍，撤以振羽。离磬乃作，和钟备举。济济威仪，喤喤簨虡。
梁三朝雅乐歌十九首·其十九
作者：沈约
朝代：南北朝

百司警列，皇在在陛。既饫且醑，卒食成礼。其容穆穆，其仪济济。凡百庶僚，莫不恺悌。奄有万国，抑由天启。
梁三朝雅乐歌十九首·其十二
作者：沈约
朝代：南北朝

人欲所大味为先。兴和尽敬咸在旃。碧鳞朱尾献嘉鲜。红毛绿翼坠轻翾。臣拜稽首万斯年。
梁三朝雅乐歌十九首·其十二
作者：沈约
朝代：南北朝

在昔哲王观民志。庶羞百品因时备。为善不同同归治。蔬膳菲食化始至。率物以躬行尊位。
梁三朝雅乐歌十九首·其十五
作者：沈约
朝代：南北朝

备味斯飨惟至圣。咸降人神礼为盛。或风或雅流歌咏。负鼎言归启殷命。悠悠四海同兹庆。
梁三朝雅乐歌十九首·其十五
作者：沈约
朝代：南北朝

春酸夏苦冬有宜。筐莒锜釜备糗酏。逡巡揖让诏司仪。卑高制节明等差。君臣之序正在斯。
梁三朝雅乐歌十九首·其十八
作者：沈约
朝代：南北朝

尚有和羹，既戒且平。亦有其馂，亦惟克明。其馂惟旅，其酳惟成。百礼斯洽，三宥已行。明哉元首，遹骏其声。
梁三朝雅乐歌十九首·其十八
作者：沈约
朝代：南北朝

我馂惟阜，我肴孔庶。嘉味既充，食旨斯饫。属厌无爽，冲和在御。击壤齐欢，怀生等豫。烝庶乃粒，实由仁恕。
梁三朝雅乐歌十九首·其十六
作者：沈约
朝代：南北朝

日月光华风四塞。规飨有序仪不忒。匪天私梁乃佑德。光被四表自南北。长世缀旒为下国。
梁三朝雅乐歌十九首·其十六
作者：沈约
朝代：南北朝

道我六穗罗八珍。洪鼎自爨匪劳薪。荆包海物必来陈。滑甘滫？味和神。以斯至德被无垠。
梁三朝雅乐歌十九首·其十六
作者：沈约
朝代：南北朝
体裁：乐府曲辞

道我六穗罗八珍。洪鼎自爨匪劳薪。荆包海物必来陈。滑甘滫𤅵味和神。以斯至德被无垠。
梁三朝雅乐歌十九首·其十四
作者：沈约
朝代：南北朝

膳夫奉职献芳滋。不麛不夭咸以时。调甘适苦别渑淄。其德不爽受福厘。于焉逸豫永无期。
梁三朝雅乐歌十九首·其十四
作者：沈约
朝代：南北朝

行苇之微犹勿践。宁惟血气无身剪。圣人之心微而显。千里之应出言善。况遂豚鱼革前典。
梁北郊登歌二首
作者：沈约
朝代：南北朝

方坛既塪，地只已出。盛典弗愆，群望咸秩。乃升乃献，敬成礼卒。灵降无兆，神飨载谧。允矣嘉祚，其升如日。至哉坤元，实惟厚载。躬兹奠飨，诚交显晦。或升或降，摇珠动佩。德表成物，庆流皇代。纯虾不愆，祺福是赉。
梁北郊登歌二首·其一
作者：沈约
朝代：南北朝

方坛既塪，地只已出。盛典弗愆，群望咸秩。乃升乃献，敬成礼卒。灵降无兆，神飨载谧。允矣嘉祚，其升如日。
梁北郊登歌二首·其二
作者：沈约
朝代：南北朝

至哉坤元，实惟厚载。躬兹奠飨，诚交显晦。或升或降，摇珠动佩。德表成物，庆流皇代。纯虾不愆，祺福是赉。
梁南郊登歌诗
作者：沈约
朝代：南北朝

暾既明。
礼告成。
惟圣祖。
主上灵。
爵已献。
罍又盈。
息羽钥。
展歌声。
僾如在。
结皇情。
梁南郊登歌诗
作者：沈约
朝代：南北朝

礼容盛。
尊俎列。
玄酒陈。
陶匏设。
献清酒。
致虔洁。
王既升。
乐已阕。
降苍昊。
垂芳烈。
梁南郊登歌诗二首
作者：沈约
朝代：南北朝

暾既明，礼告成。惟圣祖，主上灵。爵已献，罍又盈。息羽龠，展歌声。僾如在，结皇情。礼容盛，尊俎列。玄酒陈，陶匏设。献清酒，致虔洁。王既升，乐已阕。降苍昊，垂芳烈。
梁南郊登歌诗二首·其一
作者：沈约
朝代：南北朝

暾既明，礼告成。惟圣祖，主上灵。爵已献，罍又盈。息羽龠，展歌声。僾如在，结皇情。
梁南郊登歌诗二首·其二
作者：沈约
朝代：南北朝

礼容盛，尊俎列。玄酒陈，陶匏设。献清酒，致虔洁。王既升，乐已阕。降苍昊，垂芳烈。
梁大壮大观舞歌二首 其一 大壮舞歌
作者：沈约
朝代：南北朝

高高在上，实爱斯人。眷求圣德，大拯彝伦。率土方燎，如火在薪。惵惵黔首，暮不及晨。朱光启耀，兆发穹旻。我皇郁起，龙跃汉津。言届牧野，电激雷震。阙巩之甲，彭濮之人。或貔或武，漂杵浮轮。我邦虽旧，其命维新。六伐乃止，七德必陈。君临万国，遂抚八寅。
梁大壮大观舞歌二首 其二 大观舞歌
作者：沈约
朝代：南北朝

皇矣帝烈，大哉兴圣。奄有四方，受天明命。居上不怠，临下惟敬。举无愆则，动无失正。物从其本，人遂其性。昭播九功，肃齐八柄。宽以惠下，德以为政。三趾晨仪，重轮夕映。栈壑忘阻，梯山匪夐。如曰有恒，与天无竟。载陈金石，式流舞咏。咸英韶夏，于兹比盛。
梁大壮大观舞歌二首·大壮舞歌
作者：沈约
朝代：南北朝

高高在上，实爱斯人。眷求圣德，大拯彝伦。率土方燎，如火在薪。惵惵黔首，暮不及晨。朱光启耀，兆发穹旻。我皇郁起，龙跃汉津。言届牧野，电激雷震。阙巩之甲，彭濮之人。或貔或武，漂杵浮轮。我邦虽旧，其命维新。六伐乃止，七德必陈。君临万国，遂抚八寅。皇矣帝烈，大哉兴圣。奄有四方，受天明命。居上不怠，临下惟敬。举无愆则，动无失正。物从其本，人遂其性。昭播九功，肃齐八柄。宽以惠下，德以为政。三趾晨仪，重轮夕映。栈壑忘阻，梯山匪夐。如曰有恒，与天无竟。载陈金石，式流舞咏。咸英韶夏，于兹比盛。